Video nadzor - Alarm centar Omega\nWritten on 14 jun 2010 .\nSAMSUNG Vam uvek nudi najbolju ponudu, bez potrebe za kompromisom da li se opredeliti za cenu ili kvalitet. Proteklih godina naglo je porasla prodaja SAMSUNG CCTV proizvoda na svetskom tržištu. Svi resursi su usmereni na proširenje proizvodne linije, razvoj novih proizvoda, kako bi SAMSUNG dospeo među najbolje CCTV proizvodjače u svetu.\nKoristeći akumulirano znanje u oblasti tehnologija videa i optičkih diskova, razvijene su proizvodne linije od kamera, monitora i svičera do Time Laps video rekordera. U razvoju je i digitalni rekorder, nov proizvod u ponudi za sisteme obezbeđenja.\nSAMSUNG proizvodi, zadovoljavaju standard kvaliteta ISO 9001, pored mnogih svetskih standarda. Vaš novi izbor je najbolji izbor i obezbeđuje uspeh, SAMSUNG CCTV SISTEM.\nViše informacija možete dobiti na adresi: www.samsungcctv.com\nVideo nadzor je apsolutno neophodan da bi se obezbedilo sigurno okruženje danas.\nSony je jedna od vodećih kompanija iz oblasti CCTV sigurnosnih rešenja. Sony teži da ponudi komponente svetske klase koji prevazilaze nivo potreban komercijalnom tržištu, kao što su aerodromi, vladine ustanove, šoping centri, banke i poslovne zgrade do pojedinaca koji žele sigurnost i bezbednost svoje porodice\nPrednosti video nadzora:\nSprečava kriminalne aktivnosti\nDokumentuje dogadjaje kao dokazni materijal\nTel: 011 22 82 007, 011 22 82 008, 060 313 44 55


Entitet zove državu: Ko će Dodiku čuvati leđa? – diskrecija.com\nMilorad Dodik je negodovanjem obilježio kratak period proveden na poziciji predsjedavajućeg Predsjedništva Bosne i Hercegovine, a ozbiljnije posljedice njegove samovolje mogla bi izazvati najavljena odluka da će ga, uprkos nadležnostima Direkcije za koordinaciju policijskih tijela, štititi naoružani pripadnici MUP-a RS.\nDirekcija za koordinaciju policijskih tijela BiH obavijestila je Dodika kako nijedna policijska agencija, izuzev pripadnika direkcije, u zgradu Predsjedništva BiH ne može unositi oružje, da bi Dodik u svom stilu odgovorio banjalučkoj ATV da neće odustati od toga da ga čuva policija RS, jer, kako je rekao, neće da bude “glineni golub”.\nIzvor iz policijskih struktura, koji je izrazio želju da ne navodimo njegovo ime i prezime, istakao je za Klix.ba da je stvar jasna i da članove Predsjedništva BiH po zakonu mogu štititi samo pripadnici Direkcije za koordinaciju policijskih tijela.\n“Pripadnici direkcije su jedine ovlaštene službene osobe koje tu pratnju pružaju na području čitave BiH i izvan nje. Oni su naoružani u skladu s procjenama. Nezakonito je da to radi bilo koja druga agencija pa tako i MUP RS. Pripadnici MUP-a RS nemaju pravo ni na kakvu nenajavljenu intervenciju na području Federacije BiH”, kazao je naš izvor.\nPoručio je kategorično da pripadnici MUP-a RS ne mogu naoružani u Predsjedništvo BiH.\n“Pripadnici policije u Federaciji i pripadnici policije u Republici Srpskoj mogu prelaziti liniju spajanja entiteta naoružani, ali primjena tog oružja je nezakonita, osim u najavljenim situacijama. Dakle, ukoliko idu u hapšenje na području susjednog entiteta moraju dogovoriti zajedničke aktivnosti s policijom iz tog entiteta. Ukoliko prate člana Predsjedništva, dođe do incidenta, oni nemaju ovlast da upotrijebe to oružje”, istakao je on.\nNapominje da su pripadnici direkcije, prema međunarodnom zakonodavstvu, pri svakom prelasku granice dužni kontaktirati kolege iz susjednih zemalja.\n“Prilikom prelaska granice se najavljuje ko dolazi, ko ga prati i kakvo oružje nosi. To samo pripadnici Direkcije za koordinaciju policijskih tijela mogu raditi”, rekao je naš izvor.\n“Osiguranje je kompleksna stvar i zakon ostavlja mogućnost dogovora. Kada je riječ o fizičkom osiguranju, nema nikakvih problema da ga čuva MUP RS. Riječ je o štićenoj ličnosti koja se štiti po kretanju, mjestu stanovanja i radnom mjestu. Kada je riječ o ovim osiguranjima, ne smije da bude improvizacije. Činjenica je da ovu vrstu osiguranja ne može vršiti jedna agencija samostalno”, rekao je Pena za Euroblic.\nOn objašnjava da je Dodikov zahtjev da ga osigurava policija Republike Srpske sasvim legitiman, budući da je već dugo štićena ličnost, pa je stekao povjerenje u neke ljude te ističe da postoji mogućnost da to bude ispunjeno bez izmjene bilo kakvog zakona.\n“Na osnovu podijeljenih uloga u sistemu, policija RS može to da radi, ali nikako sama. Moraju saznati od čega ga štite, a da bi to uspjeli moraju se koristiti podaci Obavještajno-sigurnosne agencije, Federalne policije, Agencije za istrage i zaštitu i ostalih. Ne zna MUP RS šta ko radi u Travniku i Zenici i kakve su tamo moguće sigurnosne prijetnje”, rekao je Pena.\nOn ističe da je jasno da MUP Republike Srpske ne može vršiti saobraćajno osiguranje u Federaciji BiH, ali što se tiče fizičkog, nikakav problem nije da ga čuva upravo policija iz RS-a, kako je sam i tražio.\nDodik je potvrdio da je na službeni mail njegovog šefa kabineta stigao akt Direkcije za koordinaciju policijskih tijela BiH kojim ga obavještava da nijedna policijska agencija, izuzev pripadnika direkcije, u zgradu Predsjedništva BiH ne može unositi oružje. Akt potpisuje direktor Direkcije Mirsad Vilić.\n‹ U Sarajevu sve manje kineskih prodavnica, kupaca skoro da i nema\t› Avion Angele Merkel prinudno sletio u Keln


Društvo Autor:Ana Lalić09. okt. 202021:51\nU gradu gde godinama nema ispravne pijaće vode, a zbog industrijskog otpada imaju najzagađeniju reku u Srbiji, vest da će država Srbija da pomogne investiciju kineske kompanije Linglong za izgradnju fabrike automobilskih guma u Zrenjaninu sa 83,5 miliona evra, Zrenjaninci su doživeli kao sipanje soli na ranu.\n„Pored poklonjenih 100 hektara poljoprivrednog zemljišta prve klase, pored ugrožavanja Carske bare, rezervata prirode zaštićenog od UNESCO, pored zanemarivanja potencijalno štetnog uticaja na stanovnike i prirodu, Srbija je odlučila da investitoru dodeli jos osamdesetak miliona eura subvencija. Država nam je već oduzela zemlju i vodu, a uskoro će i vazduh“, kaže aktivista Gojkan Stojinović iz udruženja „Stop kafileriji“.\nOn ističe da izgleda čak ni to nije dovoljno, jer novac koji država poklanja Linglongu je novac iz budžeta.\n„Izgleda da ni to nije dovoljno što su na poklon dobili naše oranice, i što su im dozvole za izgradnju deljene bez ikakvih kriterijuma i studije o zaštiti žovotne sredine, već sad treba i da ‘dotiramo’ investitora iz svog džepa, za ‘privilegiju’ da radimo za njega“, kaže Stojinović.\n„Za taj novac koji ćemo mi dati Linglongu mogli smo napraviti bar 20 fabrika vode, oko 15 sanitarnih deponija, postrojenja za tretman otpadnih voda, obilaznice i autoputeve…“, kaže Stojinović, podsećajući da Zrenjaninci već žive na ekološkom stratištu i bez fabrike guma.\nGrađani podsećaju da je u pitanju industrija koja je veliki zagađivač i da je njen „doprinos“ opštini Zrenjanin zanemarljivo mali.\n„Strašno je poražavajuće što degradiraju domaću privredu i poljoprivredu, a pomažu prljavu industriju koju EU ne želi. Na sve to, stopa zapošljavanja u lokalu će biti smešna i gotovo zanemarljiva, a šteta po životnu sredinu i zdravlje ljudi nemerljivo velika. Užasavajuće, kao i sve što su stručnjaci do sada projektovali…“, kaže Tijana Šijaković.\nGrađani Zrenjanina su mesecima skretali pažnju stručne javnosti na potencijalni ekološki problem koji će doneti izgradnja fabrike koja na godišnjem novou planira proizvodnju čak 35 miliona guma. Radovi na fabrici su već uveliko otpočeli, uprkos tome što je Linglong tek nedavno izradio Studiju uticaja na životnu sredinu a koja je, prema mišljenu aktivista, urađena vrlo paušalno.\n„Svima nama koji smo sa pažnjom pročitali Studiju, jasno je da je ona izrađena u maniru formalnog ispunjenja obaveze. U nekim slučajevima studija se nimalo nije bavila suštinskim problemima analize procesa, elemenata mikro i makro sistema, identifikacijom rizika i načelima i principima njihove prevencije, otklanjanja i smanjenja uticaja“, kaže Stojinović.\nOn je istakao da će fabrika guma još dodatno ugroziti, iovako nikakvo, vodosnabdevanje u celom gradu. LingLong planira da svoje potrebe za vodom obezbedi priključkom na postojeću vodovodnu mrežu, a za grad koji ima hroničan problem sa vodosnabdevanjem, priključenje potrošača sa ovolikim zahtevom predstavlja značajan rizik po snabdevanje svih ostalih korisnika.\nPredato 12.000 potpisa za zatvaranje kafilerije u Zrenjaninu\nTokom javne rasprave, Zrenjaninci su izneli ovaj problem investitoru, a odgovor ih nije nimalo umirio.\n„Kao odgovor na ovo dobili smo informaciju da će investitor ući u projekat bušenja bunara za sopstvene potrebe, što nas dalje može dovesti i do pitanja u kojoj meri i kako će ovo uticati na obližnji rezervat prirode zaštićen od strane UNESCO-a Carsku baru, koja je na svega dva kilometra od kompleksa LingLong, kao i na vodoizvorišta iz kojih se grad snabdeva vodom, odnosno da li će i u kojoj meri ovi bunari ‘presušiti’ navedene lokacije“, kažu u udruženju građana Stop kafileriji, ističući da je Grad Zrenjanin zvanično i prihvatio Studiju uticaja na životnu sredinu, čime su gradski čelnici još jednom „zanemarili opšti javni interes, zaštitu životne sredine i interese građana u korist investitora“.\n„Grad ima istoriju donošenja odluka i saglasnosti koje se kose sa logikom i strukom. Sličan problem smo već imali kada je od Gradske uprave traženo mišljenje na potrebu izrade Studije procene uticaja na zatečeno stanje za lokalnu kafileriju Prekon. U roku od 7 dana gradska uprava je tada odgovorila da ona nije potrebna, što je na kraju kulminiralo sudskim sporovima protiv kafilerije, značajnim emisijama zagađenja i neprijatnih mirisa kao i protestima UG Stop Kafileriji, što je na kraju dovelo do privremene obustave rada ovog postrojenja“, kaže Stojinović, pitajući da li će i tekuće i nove investicije proći na sličan način?\nekološka bombaGojkan StojinovićLinglongTijana Šijakovićudruženje "Stop kafileriji"Zrenjanin


Uspešno zavšen proces spajanja Komercijalne i NLB Banke - CorD Magazine Uspešno zavšen proces spajanja Komercijalne i NLB Banke - CorD Magazine\nDobro došli u NLB Komercijalnu banku – banku pravih prilika!\nKomercijalna i NLB Banka su se, nakon godinu i po dana rada na jednom od najkompleksnijih integracionih procesa u regionu, uspešno spojile u NLB Komercijalnu banku – sistemsku i treću najveću banku u Srbiji, članicu NLB Grupe, vodeće regionalne bankarske grupacije.\nZahvaljujući spajanju, nova banka imaće 4,8 milijardi evra vrednu zajedničku aktivu, oko 140.000 više klijenata, za približno 25 procenata veći kreditni portfolio, nov set kartica usklađenih sa standardima NLB Grupe, kao i značajno više proizvoda i usluga, koje će građanima i privredi distribuirati kroz moderne digitalne kanale, ali i jednu od najvećih mreža bankomata i ekspozitura u zemlji.\n“Izuzetno smo zadovoljni i ponosni na zaposlene obe banke, koji su ovaj zahtevan proces završile uspešno kao jedan, jedinstven tim, snažno udružen u zajednički cilj: brigu o našim klijentima. Želimo da im se zahvalimo i čestitamo im, kao i da poželimo srdačnu dobrodošlicu klijentima u NLB Komercijalnu banku“, istakao je CEO NLB d.d., matične banke NLB Grupe Blaž Brodnjak i dodao:\nBlaž Brodnjak, CEO NLB d.d.\n„Ovo je istorijska prekretnica, prepuna novih i uzbudljivih prilika za sve naše zaposlene i klijente. Kao treća najveća banka u Srbiji po ukupnoj aktivi, NLB Komercijalna banka će imati sistemski važnu ulogu, a time i kapacitet i odgovornost da istinski utiče na ekonomsko okruženje i društvo u Srbiji – kao što to na svojim tržištima čine sve banke NLB Grupe“.\nNLB Komercijalna banka poslovaće kao univerzalna banka sa specijalizovanim rešenjima. U narednom periodu investiraće u zamenu svih bankomata u mreži i dodatno će proširiti ponudu sa posebnim fokusom na digitalne proizvode i usluge.\n„Naša nova banka izgrađena je na najzdravijim i najčvršćim temeljima – na izuzetnoj posvećenosti, znanju i ekspertizi svih naših zaposlenih. Nakon godinu i po dana neumornog rada, uspeli smo da udružimo najbolje od naših banaka – agilnost i brzinu NLB Banke sa stabilnošću i dugom tradicijom Komercijalne banke. Zajednička kultura, vrednosti i jedinstven pristup koji smo izgradili, najsnažniji su zamah ka unapređenom iskustvu za sve naše klijente i kolege, ali i ka novim prilikama za rast“, naveo je Vlastimir Vuković, predsednik Izvršnog odbora NLB Komercijalne banke, poželevši srdačnu dobrodošlicu svim klijentima i kolegama u novu banku pravih prilika.\nVlastimir Vuković, predsednik Izvršnog odbora NLB Komercijalne banke\nPodsetimo, NLB d.d, matična banka vodeće regionalne bankarske grupacije NLB Grupe vlasnik je Komercijalne banke od decembra 2020. godine, kada je i započet proces spajanja sa NLB Bankom. Nakon akvizicije, Grupa je najavila dodatna ulaganja u tržište Srbije, koja pored unapređenja osnovnog bankarskog poslovanja i ulaganja u razvoj zajednice, podrazumevaju izgradnju nove kompanije, odnosno regionalnog NLB DigITcentra u Beogradu, u kom će se razvijati IT rešenja za celu grupu. Pored toga NLB Grupa će 12. maja u Beogradu biti domaćin prvog dana NLB d.d. investitora, koji će okupiti finansijske stručnjake, analitičare, globalne investitore, direktore najznačajnijih regionalnih kompanija i mnoge druge.\n„Sve ove aktivnosti podržavaju našu viziju da postanemo regionalni šampion – banka po izboru naših klijenata. Posvećeni smo izgradnji moderne, digitalizovane i efikasne banke, i želimo da naša nova NLB Komercijalna banka postane vodeća na srpskom tržištu. Sa NLB DigIT-om težimo da osiguramo da znanje IT stručnjaka, najviše koncentrisano u Srbiji, ostane u ovom regionu. Sa druge strane, Danom investitora hoćemo da privučemo finansijske stručnjake i mnoge druge koji pišu uspešne priče ovog regiona, a sve sa jednim ciljem – da poboljšamo kvalitet života u regionu, koji za nas nije samo tačka na mapi, već dom“, istakao je CEO NLB d.d., matične banke NLB Grupe.\nKomercijalna banka zabeležila rast u svim ključnim segmentima poslovanja u 2021.\nSnažan rast iznad svih predviđanja i planova, i u svim ključnim segmentima – skok aktive za 250 miliona evra, odnosno za šest odsto, kreditne...\nOrganic opet nagrađuje: 2,5 miliona dinara za najbolje projekte u organskoj proizvodnji\nNLB Banka i Komercijalna banka, članice NLB Grupe, i ove godine zajedno pokreću konkurs namenjen organskim proizvođačima – 11. u nizu Organic konkurs. Ovoga...\nPoklon za useljenje od Komercijalne banke – 30.000 dinara za 350 mladih\nBiznis vesti 1 februar 2022\nPosle velikog interesovanja za akciju Prava prilika da živiš po svom, Komercijalna banka, članica NLB Grupe, nastavlja da podržava mlade do 40 godina u...\nČlanice NLB Grupe u Srbiji NLB Banka i Komercijalna banka donirale su 40.000 evra humanitarnoj organizaciji SOS Dečija sela Srbija. Ova pomoć obezbediće neometan...\nDubravka Đedović Nègre, nova članica IO Komercijalne banke\nBiznis vesti 10 decembar 2021\nDubravka Đedović (Nègre) postavljena je, uz potvrdu Narodne banke Srbije, za novu članicu Izvršnog odbora Komercijalne banke za poslove sa privredom i investiciono bankarstvo. U...\nNLB KomBank Organic konkurs završen svečanom dodelom vrednih nagrada\nDeseti jubilarni Organic konkurs NLB Banke i Komercijalne banke danas je zvanično završen svečanom dodelom nagrada u ukupnom iznosu od pet miliona dinara za...


Sporazum s Fronteksom se potpisuje, i to danas? - Sputnjik Srbija\n07:46 20.09.2018 Preuzmite kraći link\nEvropski komesar za migracije, unutrašnja pitanja i državljanstvo Dimitris Avramopulos najavio da će danas biti potpisan sporazum o Fronteksu u Srbiji.\nAvramopulos, koji danas stiže u Beograd, objasnio je za „Blic“, da će sporazum između EU i Srbije o aktivnostima koje sprovodi Evropska agencija za graničnu i obalsku stražu omogućiti angažovanje timova agencije u Srbiji i kontrolisanje granica na graničnim prelazima zajedno sa pripadnicima srpske granične policije.\nPrema njegovim rečima, to će doprineti boljoj bezbednosti na spoljnim granicama EU i omogućiti bolje upravljanje ilegalnim migracijama. „To je još jedna prekretnica u našoj uspešnoj saradnji sa Srbijom kada je u pitanju upravljanje granicama“, ocenio je Avramopulos.\nIstakao je i da današnji sporazum sa Srbijom sledi nakon parafiranja sličnih sporazuma sa Albanijom i Makedonijom, a da su u toku pregovori o zaključenju sporazuma sa Crnom Gorom i BiH.\n„Svi ti sporazumi se zasnivaju na istom osnovnom principu, uvek u dogovoru dveju strana i uz poštovanje specifičnog konteksta svake zemlje. Da budem jasan: ovi timovi će podržati, a ne preuzeti dužnosti i nadležnosti nacionalnih graničnih službi“, podvukao je Avramopulos.\nOn je za „Blic“ rekao da je Srbija ključni partner EU i da je saradnja u domenu bezbednosti „zaista neophodna“, ne samo zbog bezbednosti granica već i šire.\nNavodeći da EU mora da unapredi saradnju na suzbijanju terorizma i radikalizacije u Srbiji, kao i sa svim partnerima Zapadnog Balkana, Avramopulos je rekao da su trenutno u toku pripreme za pokretanje Zajedničkog akcionog plana sa Zapadnim Balkanom o suzbijanju terorizma na predstojećem sastanku ministara u Tirani.\n„Kada šire posmatramo izazove, važno je da nastavimo zajednički rad i pronalazimo rešenja, naročito u pogledu praćenja i razmene informacija, te će naredni ministarski sastanak u Tirani u oktobru predstavljati važan trenutak“, smatra komesar.\nOn je ocenio da je Srbija imala važnu ulogu u protekle tri godine i da je doprinosila zajedničkom, evropskom pristupu upravljanju migracijama i zaustavljanju ilegalnih kretanja duž zapadnobalkanske rute, i pohvalio našu zemlju zbog toga.\nNaglasio je i da je dosad imao odličnu saradnju sa vlastima u Srbiji. „Kada je reč o migracijama i upravljanju granicama, najveći izazov je smanjiti neregularne migracije i krijumčarenje. Znam da je Srbija ulagala velike napore, ali je potrebno učiniti više. Saradnja sa susednim zemljama je izuzetno važna, ne samo kada se radi o upravljanju granicama, već i o readmisiji“, rekao je Avramopulos.\nKao drugi važan element u smanjenju ilegalnih prelazaka granice naveo je potrebu daljeg usaglašavanja vizne politike Srbije sa politikom EU. „Jako je važno da Srbija ne odobrava bezvizni režim trećim zemljama za koje se smatra da predstavljaju migracioni i bezbednosni rizik po sve nas. EK će podneti izveštaj do kraja godine o trenutnoj situaciji i napretku svih zemalja u bezviznom režimu, uključujući i Srbiju“, najavio je Avramopulos.\nfronteks, migranti, Srbija


Pad Srpkinja, Švjontek ubedljivo prva – CG Vijesti\nNajbolje rangirana srpska teniserka Aleksandra Krunić pala je za jednu poziciju i na novoj WTA listi zauzima 117. mesto sa 567 bodova.\nČetiri koraka nazad napravila je Nina Stojanović koja je sada 139. teniserka sveta, dok je Olga Danilović nazadovala za tri pozicije i zauzima 163. mesto.\nPoljakinja Iga Švjontek je prva na WTA listi sa 6.711 bodova, a iza nje slede Čehinja Barboda Krejčikova i Paula Badosa iz Španije.\nArina Sabalenka i Marija Sakari su zamenile pozicije, pa je sada Beloruskinja četvrta i Grkinja peta, dok su iza njih Estonka Anet Kontavejt, Čehinja Karolina Pliškova i Amerikanka Danijel Kolins, Ons Žabur iz Tunisa i Garbinje Mugurusa iz Španije.\n1. Iga Švjontek (Poljska) 6.711\n2. Barbora Krejčikova (Češka) 4.975\n3. Paula Badosa (Španija) 4.885\n4. Arina Sabalenka (Belorusija) 4.711\n5. Marija Sakari (Grčka) 4.705\n6. Anet Kontavejt (Estonija) 4.511\n7. Karolina Pliškova (Češka) 4.252\n8. Danijel Kolins (SAD) 3.151\n9. Ons Žabur (Tunis) 3.095\n10. Garbinje Mugurusa (Španija) 3.070\nPovezane teme:Aleksandra KrunićNina StojanovićOlga DanilovićWTA\nŠvarcmanu trosatni „rat“, Bublik izbacio GS šampiona


Ono što je u priči najzanimljivije, ovaj med je mnogo poznatiji u svetu nego u našoj zemlji. Naime, "Medino" 80 posto svoje proizvodnje izvozi. Od ovog, impresivnije je to što između 40 i 60 odsto svog meda koji se izveze iz Srbije, pre svega potiče odavde, iz ove fabrike. Krnjevski med je tako stigao sve do Japana, Kanade, Amerike i Arapskih Emirata, jede se u više od pola Evrope, u Nemačkoj, Španiji, Francuskoj, Italiji, Austriji, Norveškoj, Češkoj, Mađarskoj…\nNaravno, ništa od toga ne bi bilo moguće da nije onog trećeg procenta - ovaj med je garantovano 100 posto prirodan.\nDa je "Krnjevac" takav kakvim ga u "Medinu" predstavljaju, potvrđuju i analize dve najprestižnije laboratorije, QSI i Intertek, koje pregledaju med iz celog sveta.\n- Naš med je po svim parametrima jedan od najkvalitetnijih u Evropi. Nemačke firme, recimo, kako dobiju med od nas, bez ikakve prerade, sipaju ga u tegle i prodaju. Njihove analize pokazuju da je naš med na nivou onih koje se dobijaju za organski med - ponosno kaže Ivan Grujić, direktor "Medina".\nMed "Krnjevac" je takav da nema konkurenciju u Srbiji, kako kažu u "Medinu", malo je onih s kojima bi i mogli da se takmiče i upoređuju jer, nažalost, poslednjih godina na našem tržištu sve je više meda koji je sve samo ne pravi. Zbog toga, objašnjava Grujić, na njihovim etiketama za Srbiju se ističe i ono što, u nekim drugim okolnostima, ne bi moralo uopšte da se napominje, a što bi se podrazumevalo. To je stoprocentna prirodnost. Podržavaju akciju Saveza pčelarskih organizacija koja se bori protiv kod nas sve prisutnijeg falsifikovanog meda, ali to, svesni su, ne ide lako.\n- Baš zbog toga, drugih proizvođača, koji imaju kudikamo niže cene od nas, nismo najprodavaniji u našoj zemlji. Dobar, pravi med mora da košta koliko košta, a sav med koji prodajemo na našem tržištu identičan je onom koji pakujemo za izvoz - pokazuje Grujić dve istovetne tegle, samo što je jedna sa etiketom na engleskom, druga na srpskom.\nTo, da se u Evropi i svetu prodaje što više meda pod njihovom etiketom, sa njihovim brendom, sledeća je etapa kojoj teže u razvoju firme. Za sada još uvek najveći deo meda koji izvezu ide rinfuzno, u buradi od 300 kg. Onda ga, kako reče direktor, tamo samo prepakuju u tegle da bi završio na rafovima sa natpisom na domaćem jeziku. Kako rade, ne bi trebalo da bude sumnje da će u tome i uspeti da "Krnjevac" postane znak raspoznavanja za dobar med na svim jezicima zemalja u kojima se prodaje.\nPo godini izvezu milion kilograma\n"Medino" radi kao samostalna firma pod tim imenom od 2012. godine, a u poslednje četiri godine odavde je put svetskih trgovina otišlo gotovo četiri miliona kilograma meda. Ove godine, do kraja oktobra, bezmalo polovina meda koji je izvezen iz Srbije, svaki drugi kilogram koji je prešao granicu, krenuo je iz njihovih pogona u Krnjevu.


Budžet manji za šest milijardi dinara zbog Republike\nSkupština Vojvodine usvojila je danas rebalans budžeta za 2012. godinu, čiji iznos je manji za šest milijardi dinara od planiranog.\nPredsednik Vlade Vojvodine Bojan Pajtić rekao je u ekspozeu da je budžet manji, jer Republika duguje Pokrajini šest milijardi dinara, i to na ime sredstava predviđenih za kapitalna ulaganja.\nRebalansom su najveća izdvajanja predviđena za kapitalna ulaganja u Vojvodini, zapošljavanje, poljoprivredu, ali i za opštinske projekte i oblast zdravstva.\n„Mi smo i u uslovima teške ekonomske krize uspeli da uštedimo preko dve milijarde dinara. Te uštede će biti usmerene u razvojne programe, u razvoj infrastrukture, nova radna mesta i IPA programe prekogranične saradnje“, rekao je Pajtić.\nDodao je da će rebalans omogućiti da se isplatama otpremnina za više od deset odsto zaposlenih smanji pokrajinska administracija i najavio da će taj proces biti završen do 1. novembra ove godine.\nPoslanici opozicije imali su osam amandamana na predloženi rebalans budžeta, ali Skupština nije usvojila nijedan od njih.\nU međuvremenu, pokrajinska adminstracija je pred Ustavnim sudom pokrenula i spor protiv republičke vlade zbog „nepoštovanja ustavnih okvira o finansiranju Vojvodine“, a povodom nedavnih Izmena zakona o budžetskom sistemu Srbije.\nVladajuću koaliciju u Skupštini Vojvodine čine Demokratska stranka, Liga socijaldemokrata Vojvodine i SVM.


DEFINITIVNO: Komšić se razišao sa Nikšićem i Kojovićem i okrenuo koaliciji sa SDA - Opcija\nGeneralni sekretar Demokratske fronte (DF) Zlatko Miletić i potpredsjednik DF-a Dženan Đonlagić obratili su se javnosti i pokušali objasniti razloge zbog kojih su odlučili da otpočnu pregovore s nacionalnim strankama, a u vezi s formiranjem vlasti na nivou države BiH i entiteta FBiH.\nOpravdanje za započinjanje pregovora sa SDA, HDZ-om i SNSD-om našli su prije svega u izmjenama Izbornog zakona BiH, evropskim i NATO integracijama, kao i socioekonomskim reformama. Kako kažu, jedan od ključnih uslova za formiranje vlasti bit će usvajanje Akcionog plana za članstvo (MAP) Bosne i Hercegovine u NATO-u.\nMiletić i Đonlagić rekli su da ne znaju kako će političke stranke reagovati na njihove zahtjeve, ali da DF, isto kao i SNSD i HDZ, ima svoje zahtjeve na kojima će temeljiti eventualnu priču o participaciji ove stranke u parlamentarnim većinama na nivou BiH i FBiH.\nOni smatraju da poenta političkih stranaka nije da 20 osoba dobije mandate u organima zakonodavne vlasti, već da preuzme odgovornost i pokuša nešto promijeniti u Bosni i Hercegovini.\nNa današnjoj sjednici Predsjedništva Demokratske fronte doneseno je nekoliko zaključaka, među kojima je i poziv SDP-u BiH da se dvije stranke ujedine.\n“Pozivamo sve političke organizacije, pojedince i društva, prije svih one socijaldemokratskog opredjeljenja na okupljanje, okrupnjavanje i zajedničko političkog djelovanje, koji ima za konačan cilj ujedinjenje ljevice u Bosni i Hercegovini u jednu snažnu političku organizaciju, s osnovnom zadaćom da izgradimo bosansko-hercegovački politički stub građanske provinijencije, kao istinskog integrativnog faktora društva i države Bosne i Hercegovine”, navode iz Demokratske fronte.\nOčekujemo od SDP BiH, njegovih organa, rukovodstva, zastupnika, istaknutih pojedinaca u organima. članova, aktivista i simpatizera da odmah i bez odlaganja udružimo naše političke organizacije i kapacitete, a sve na temelju ranijih zajedničkih kongresnih odluka i potpisanih sporazuma o ujedinjenju bosansko-hercegovačke političke ljevice, u koju je DF spreman uklopiti svoj politički subjektivitet.\nSDP i NS: DF usvojio nesprovodive zaključke\nSocijaldemokratska partija Bosne i Hercegovine i Naša stranka današnju odluku Predsjedništva Demokratske fronte, o početku pregovora sa strankama na vlasti na federalnom i državnom nivou, tretira kao odluku samostalne političke organizacije, koja je slobodna da donosi odluke za koje smatra da su za njih najbolje, saopćeno je iz ovih stranaka.\n“Današnji usvojeni zaključci na sjednici Predsjedništva DF-a nisu u skladu sa ranijim zaključkom tri stranke da kao BH blok nećemo ići u vlast s etnonacionalnim strankama. Također, ne možemo se oteti dojmu kako su usvojeni zaključci neprovodivi, jer su oni u suprotnosti sa principima za formiranje vlasti koje zagovaraju SNSD, HDZ BiH i SDA”, stoji u saopćenju.\nKako navode, SDP i Naša stranka nisu dobili povjerenje birača kako bi vlast formirali sa nacionalističkim stranakama i bili pijun u rasporedu vlasti gdje domove naroda već kontrolišu SNSD i HDZ.\n“Nismo spremni da se svrstamo u bilo koji nacionalni blok. Mi ćemo i dalje dosljedno i konstruktivno djelovati kao opozicija takvoj vlasti, u interesu svih građana BiH, te sa svojim političkim kapacitetima u svim parlamentima, biti podrška realizaciji svih projekata u interesu Bosne i Hercegovine”, navode.\nBH blok, kao što smo ranije i govorili, nije prosti zbir stranaka, nego politički izraz ideje velikog broja građana koji je daleko veći od broja glasača partija koje su ga do sada činile. Mi od te ideje ne odustajemo i oko nje ćemo okupiti sve progresivne snage koje vjeruju da ova zemlja može bolje, poručuju.


Bajden naredio vazdušne udare u Siriji - Američki izbori\nNakon napada oružanih formacija podržanih od strane Irana na aerodorom u gradu Erbil u severnom Iraku 15. februara, u kome je stradalo jedno, a povređeno šest lica, novi predsednik Sjedinjenih Država, Džozef Bajden je naredio vazdušne udare na položaje milicija lojalnih Teheranu, a koje se nalaze u Siriji.\nPrema izjavama zvaničnika u Vašingtonu, napad je izveden na granici između Iraka i Sirije preciznom municijom na objekte za koje se smatra da su služili za skladištenje i prebacivanje naoružanja i vojnika iz jedne u drugu državu. Napad je izveden sa ciljem da se kazne počinitelji napada u Erbilu, ali da se istovremeno ne zategnu odnosi sa Iranom, izjavio je Džon Kirbi kao predstavnik nove administracije. Dodao je da Bajden želi da obnovi pregovore sa Teheranom povodom nuklearnog sporazuma i smanjenja zategnutosti u regionu nakon ubistva iranskog generala Sulejmanija početkom 2020.\nOdluka da se napad izvrši u Siriji, a ne u Iraku, gde su takođe prisutne milicije povezane sa Iranom, je dogovorena u telefonskom razgovoru između premijera Iraka Al Kadima i Bajdena. Majkl Melroj, bivši zvaničnik američke administracije zadužen za Bliski Istok, izjavio je za The New York Times da je takva odluka i logična ako se uzme u obzir da je Irak glavni saveznik Sjedinjenih Država u regionu u borbi protiv ISIS-a i da bi napad na njegovoj teritoriji izazvao proteste u Bagdadu. Sa druge strane, Damask nije u sjajnim odnosima sa Vašingtonom tako da ovaj napad neće izazvati proteste na koje bi se SAD obazirao.\nIznenadni napad na američke trupe stacionirane na severu Iraka, u relativno mirnom regionu, dao je povoda administraciji u Vašingtonu da izvrši vazdušni napad na teritoriji države koju smatraju sve samo ne savezničkom. I u Vašingtonu i u Bagdadu se postavlja pitanje koliko daleko je spremna da ide nova administracija sa upotrebom sile u ovakvim i sličnim situacijama. Uprkos izjavama da postoji želja da se diplomatski reši problem nuklearnog programa Irana, prisustvo Hezbolaha i drugih oružanih grupa koje podržava Teheran mogli bi nastaviti da daju povode za vazdušne udare u Siriji (čak i u situacijama kada se oni nisu desili u toj državi, kao što je ovaj slučaj).\nSAD nastavlja sa povlačenjem trupa iz Iraka, trenutno je ostalo oko 2.500 vojnika, ali to ne mora da znači i gubitak interesa za uvek nestabilni region koji može postati eksponent i baza za širenje uticaja konkurenata kao što su Rusija i Kina. Mogući pritisak međunarodne javnosti protiv ovakvih vazdušnih udara bi mogao da uzdrma sigurnost nove administracije kada su u pitanju budući poduhvati, ali po do sada viđenom, demokrate u Beloj kući neće propuštati nijednu šansu da na silu odgovore silom.


Univerzitet u Beogradu ispao sa liste 500 najboljih univerziteta - biznis24.rs\nPozicija UB od 2012. do danas se menjala. Od 2013. do 2015. smo bili između 301. i 400. mesta, 2016. i 2017. smo odskočili u prvih 300, 2018. je naš univerzitet zauzeo poziciju između 301. i 400 mesta, a 2019. i 2020. od 401. do 500.Univerzitet u Beogradu ispao je sa liste 500 najboljih univerziteta u ovogodišnjem rangiranju na Šangajskoj listi. Prvi put od kada se pojavio na toj listi (2012. godine) nalazi se u grupi od 501. do 600 mesta, piše Danas.Univerzitet Harvard prvi je na rang listi 19. godinu zaredom. Na drugom mestu je Stanford, na trećem Univerzitet u Kembridžu. Slede MIT, Berkeli, Prinston, Oksford, Kolumbija, Kalteh i Univerzitet u Čikagu.U ovogodišnjem rangiranju je učestvovalo više od 2.000 visokoškolskih institucija, a na objavljenoj listi je najboljih 1.000 univerziteta u svetu.Akademsko rangiranje svetskih univerziteta sprovodi šangajski univerzitet Đao Tong od 2003. godine.Što se tiče Srbije, osim Beogradskog univerziteta na Šangajskoj listi je ponovo plasiran i Univerzitet u Novom Sadu – između 901. i 1000. mesta. On je na toj poziciji bio 2018. i 2019, ali je lane ispao.Izvor: Nova ekonomijaIako je Šangajska lista neformalna, stvar je prestiža biti na njoj jer obuhvata manje od četiri odsto svetskih univerziteta, a kriterijumi su: alumni dobitnici Nobelove nagrade (i srodnih disciplinarnih nagrada), nastavnici/istraživači dobitnici Nobelove nagrade (i srodnih disciplinarnih nagrada), broj visoko citiranih nastavnika/istraživača u okviru određene naučne oblasti, broj naučnih radova objavljenih u časopisima Science i Nature, broj naučnih radova objavljenih u časopisima sa Science Citation Index i Social Science Citation Index i akademski doprinos prema navedenim indikatorima u odnosu na broj zaposlenih.\n2012 · 2013 · 2015 · 2016 · 2017 · 2018 · 2019 · 2020 · 500Univerzitet · Beogradu · bili · danas · ispao · između · liste · menjala · mesta · najboljih · naš · odskočili · ovogodišnjem · pozicija · poziciju · prvih · rangiranju · univerzitet · univerziteta · zauzeo\nHuavej o zabrani u Britaniji: Umesto podizanja na viši nivo, vlad ...


I penzioneri prave vladu u senci u Crnoj Gori - Sputnjik Srbija\nI penzioneri prave vladu u senci u Crnoj Gori\n11:29 03.03.2015 (osveženo 16:19 05.10.2015) Preuzmite kraći link\nPartija penzionera i invalida rada Crne Gore najavila je da će i sama formirati svoju „vladu u senci“, što bi bila treća opoziciona „vlada“ u državi.\nRanije su formiranje „prelazne vlade“, odnosno „vlade u senci“ najavili opozicioni Demokratski front (DF) u kome su Nova srpska demokratija i Pokret za promene, i nedavno osnovani Građanski pokret (GP) na čijem je čelu bivši crnogorski ministar i biznismen žarko Rakčević.\nPrema najavi, „vlada“ DF bi se bavila organizacijom i vođenjem uličnih protesta protiv sadašnje crnogorske vlasti. Nije izvesno da li bi u tu „vladu“ ušle i druge opozicione stranke.\nIz GP je saopšteno da će sami formirati svoju vladu, da neće tražiti učešće drugih opozicionih partija.\nSocijaldemokratrska partija, manja članica crnogorske vladajuće koalicije, odbila je predlog opozicije da sa njom formira „prelaznu vladu“.\nLider Demokratske partije socijalista i premijer Milo Đukanović ranije je ocenio da u Crnoj Gori ne postoji „ni jedan jedini uslov“ za formiranje „prelazne“ ili bilo kakve druge alternativne „vlade“.\nPrema njegovim rečima, ideje o formiranju takvih vlada samo su pokušaj da se mimo parlamentarnih izbora dođe na vlast.\npenzioneri, vlada u senci, Vlada Crne Gore, Crna Gora


Angela Merkel: SAD ostaje najvažniji partner za Njemačku izvan Evrope - Bportal.ba - Najvažnije vijesti iz BiH\nOznačeno: angela merkel, sad\nU saopćenju palestinskog Ministarstva zdravstva u Gazi navodi se kako su Palestinci ubijeni tokom demonstracija organiziranih širom Pojasa Gaze. Izraelska vojska iz bespilotnih letjelica također, baca suzavac na palestinske demonstrante na granici Gaze, a protiv nekoliko hiljada demonstranata koristi i bojevu municiju. Sindikat palestinskih novinara saopćio je da je na granici Gaze izraelska vojska ranila […]\nPosted on 14. Decembra 2018. 14. Decembra 2018. Author Devleta Osmanagic\nHrvatski sabor je sa 81 glasom “za” u petak izglasao Deklaraciju o položaju Hrvata u BiH. Glasanjem o raspravljenim tačkama, među kojima je bila i Deklaracija o položaju Hrvata i evropskom putu BiH, Hrvatski sabor u petak zaključuje redovno jesensko zasjedanje, a zastupnici će otići na jednomjesečni odmor. Saborski Odbor za Hrvate izvan Hrvatske, koji […]\nU Mekki i Medini dženaza-namaz u odsustvu za žrtve terorističkog napada na Novom Zelandu\nDženaza-namaz u odsustvu za žrtve terorističkih napada u dvjema džamijama na Novom Zelandu, klanjana je danas nakon džuma-namaza u Poslanikovoj džamiji u Medini i Mesdžidul-haramu, tačnije Velikoj džamiji u Mekki, javlja Anadolu Agency (AA). Saudijska novinska agencija SPA javila je kako je dženaza-namaz u odsustvu za žrtve terorističkog napada na Novom Zeladnu danas nakon džuma-namaza […]\nFederer savladao Ruuda za plasman u osminu finala Roland Garrosa


Lijanović i formalno predložio formiranje vlade narodnog jedinstva – Hrvatska riječ\nLijanović i formalno predložio formiranje vlade narodnog jedinstva\n24.06.2012 hrijec Izdvojeno 0\nPredsjedništvo Narodne stranke Radom za boljitak odlučilo je da će svim parlamentarnim strankama u predložiti Federaciji BiH da izlaz iz trenutno teške ekonomske situacije nađu u formiranju vlade narodnog jedinstva, ocjenjujući da je to najbolji izlaz za bosanskohercegovačke građane.\nRekao je to danas dopredsjednik te stranke i dopremijer Federacije BiH i ministar poljoprivrede, vodoprivrede i šumarstva Jerko Ivanković Lijanović govoreći kao uvodničar na redovnoj sesiji “Kruga 99” u Sarajevu.\n“Narodna stranka Radom za boljitak je uputila zahtjev predsjedniku FBiH i zamoljen je da obavi konzultacije sa svim parlamentarnim strankama, da predstavi prijedloge i objasni da je to u ovome trenutku izlaz za građane. Ja vjerujem da će predsjednik FBiH u narednom tjednu obaviti te konzultacije i apeliram na vodstva političkih stranaka da budu svjesna situacije u kojoj se građani nalaze, te stoga prihvate tu inicijativu. To će sigurno biti bolja vlada od sadašnje, iako je ova vlada pokazala da je najbolja do sada. Mislim da možemo napraviti još jedan korak naprijed”, poručio je Ivanković Lijanović.\nVlada bi, kako je kazao, za osnovni cilj trebala imati popravljanje ekonomskog položaja građana u FBiH i put BiH ka europskim i NATO integracijama.\nIvanković Lijanović je kazao da za formiranje vlade narodnog jedinstva nema potrebe mijenjati bilo koji zakon ili Ustav i da je neophodno da samo političke stranke imaju političku volju da se napravi takva vlada.\n“Realizacija mjera koje se predlažu i rad te vlade bi u narednim godinama, pored svih pozitivnih efekata, imao za rezultat 100.000 novih radnih mjesta”, rekao je Ivanković Lijanović te dodao da je spreman, kao doprinos formiranju vladi narodnog jedinstva, staviti na raspolaganje svoju poziciju dopremijera FBiH i federalnog ministra poljoprivrede, vodoprivrede i šumarstva.


Vesti online / Vesti / Srbija / Tramp otkrio karte\nPisma Donalda Trampa, predsednika SAD, Hašimu Tačiju i Aleksandru Vučiću, predsedniku Srbije koje nagoveštava da SAD hoće da se uključe u rešenje problema Kosova dogovorom Beograda i Prištine, diplomata Zoran Milivojević vidi kao jasan znak definitivnog prelaska kosovske priče u ruke velikih sila.\nTo je, kako ukazuje za "Vesti", bilo jasno i na poslednjoj sednici Saveta bezbednosti UN.\n- Pokazalo se i da Evropska unija ne može da reši kosovski problem, pa su SAD krenule u preuzimanje glavne reči. Interes, Vašingtona je da se to okonča zbog širenja NATO na zapadnom Balkanu i konstelacije odnosa sa Rusijom i Kinom. Pritom je 2019, treća godina Trampovog predsednikovanja, što znači da ulazi u završnu fazu kampanje i da će vući najenergičnije poteze da bi dobio još jedan petogodišnji mandat. Rešenje kosovskog čvora bio bi mu veliki plus za novu predsedničku trku - pojašnjava Milivojević.\nTrampu u prilog, kako ističe ovaj karijerni diplomata, ide i politički vakuum u koji ulazi EU nastupajuće izborne godine.\n- Izbori su u maju 2019, a formiranje institucija će potrajati do jeseni, pa se na EU se ne može mnogo računati. Osim toga, ova zajednica ima i drugih unutrašnjih problema, među kojima odlazak Velike Britanije, povlačenje sa čela CDU nemačke kancelarke Angele Merkel i pad popularnosti francuskog predsednika Emanuela Makrona. Iz Trampovog pisma je jasno da on hoće da iskoristi 2019. da SAD ustoliči kao glavnog arbitra. Tako bi potvrdio američku dominaciju na globalnom nivou i uzeo poen u kampanji za novi mandat - kaže Milivojević.\nPortal Politiko ukazuje kako je "u iznenadnoj intervenciji u posrnulim pregovorima Beograda i Prištine" Tramp izneo mogućnost da se sa njima sastane u Beloj kući, u slučaju da dogovor bude postignut. Time je, navode, poslao poruku vladi Ramuša Haradinaja koji je kritikovao Tačijev pristup pregovorima i zauzeo tvrdu liniju prema Srbiji, uključujući i takse od 100 posto na robu iz Srbije.\n- U pismu Tačiju, Tramp je kazao da je Vašington spreman da mu pomogne u naporima za postizanje dogovora koji bi uvažavao interese Kosova i Srbije - piše portal.\nPriština ignoriše Brisel\nPriština se ne samo oglušila o pozive Brisela da ukine takse od 100 posto na robu iz Srbije i BiH, već je Ramuš Haradinaj, premijer tamošnjih privremenih institucija burno reagovao posle još jednog pisma briselske trojke. Oni su Haradinaja optužili da je jednostranim akcijama ugrozio nastavak dijaloga sa Beogradom i da u ime Prištine pregovara Hašim Tači, a on uzvratio kako je za neuspeh pregovora kriva Federika Mogerini, šefica EU diplomatije.


HP Color Laser M281fdn, štampač/skener/kopir, T6B81A štampač cena, cene Srbija, prodaja Beograd Novi Sad Niš\nHP Color Laser M281fdn, štampač/skener/kopir, T6B81A štampač cene\n- HP Color Laserjet Pro M281fdn, A4, print/scan/copy/fax, print 600x600, 21/21ppm, scan 1200dpi, Duplex, USB/LAN/Wi-Fi (T6B81A)... specifikacija\ncena od 33.800,00 do 38.999,00 din | prodavnica (3)\nHP Color Laserjet Pro M281fdn, A4, print/scan/copy/fax, print 600x600, 21/21ppm, scan 1200dpi, Duplex, USB/LAN/Wi-Fi (T6B81A)\ncena od 28.553,00 din\ncena od 33.264,00 din\nEPonuda nije internet prodavnica već Vam omogućava da brzo i lako nađete HP Color Laser M281fdn, štampač/skener/kopir, T6B81A štampač po najjeftinijoj ceni. Naš cilj je da kupci budu što bolje informisani o ponudi HP štampač Color Laser M281fdn, štampač/skener/kopir, T6B81A na tržištu Srbije. Vrlo lako nalazite željeni proizvod za kategoriju Štampači cene, ne morate da lutate od sajta do sajta za HP Štampači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP Color Laser M281fdn, štampač/skener/kopir, T6B81A štampač sa PRODAVCEM. EPonuda ne može da garantuje potpunu tačnost specifikacije i slika za HP Color Laser M281fdn, štampač/skener/kopir, T6B81A štampač. Pre kupovine, podatke za HP štampač Color Laser M281fdn, štampač/skener/kopir, T6B81A proverite na sajtu PROIZVOĐAČA.


Razvoj i rad u mlađim kategorijama FK „Metalac“ – GM Press\nSvaki iole ozbiljan sportski kolektiv koji ima za cilj ostvarivanje zapaženijih uspeha na seniorskom nivou, mora iza sebe da ima kvalitetnu osnovu. A ta osnova je ustvari temeljan i stručan rad sa mladjim kategorijama, odnosno decom i njihovo podučavanje i usmeravanje, kako bi jednog dana od nekog od njih nastao ozbiljan sportista koji bi doprineo uspesima prvog tima. Takvo razmišljanje imaju i u upravi FK „Metalac“ gde se vrlo posvećeno odnose prema radu sa decom.\n„Što se tiče pionirske selekcije, imamo 23 dečaka 2005. godište i 20 dečaka 2006. Prvi i osnovni cilj je da što više njih pređe u kadetsku selekciju koja se takmiči u Prvoj ligi Srbije, koja je dosta kvalitetnija i gde kreće dosta ozbiljniji rad. A kasnije, cilj je da se od ove grupe naprave 3-4 seniora koja će igrati u saveznom rangu takmičenja. Ja se trudim da svoje fudbalsko iskustvo kojem sam stekao kao igrač što više prenesem na njih, obzirom da sam igrao i Super ligu, ali i u inostranstvu. I da pre svega pokušam da napravim igrača, prevashodno kadeta, a kasnije od njih i za prvi tim Metalca“, jasno je izneo svoj cilj trener pionirske selekcije 2005. godišta, Marko Milić.\nKao što je i sam trener iskazao, sami rezultati i osvajanje nekih trofeja nisu prioritet, već predan rad na sticanju individualnih igračkih veština kod dece, razvoj shvatanja fudbala kao prevashodno timske igre, a potom selektiranje najboljih članova i njihovo dalje usavršavanje.\nSvakako još jedna izuzetno bitna stavka o kojoj se vodi računa prilikom rada sa najmlađima u FK „Metalac“ je i zdrav psihiloški pristup trenerskog kadra. Odnosno, posvećeno se pristupa samom razvoju karaktera kod dece i formiranju njihovih ličnosti, kako bi, pre svega izrasli u kvalitetne ljude pravih moralnih vrednosti, a potom stasali i kao pravi sportisti.\n“Naravno, vodimo računa o svemu. Prvo da deca budu u sportskom duhu vaspitana, da budu edukovana, da budu dobri u školama prevashodno, a kasnije će doći uspesi na terenu.”, nadovezao se trener Milić.\nRealno gledano, ovakva priča može samo da raduje naše sugrađane, jer će imati još jednu mogućnost više da omoguće zdrav razvoj svoje dece i da ih usmere pravim vrednostima.


PRODUŽEN ROK ZA PREDAJU ZAVRŠNIH RAČUNA - Glas Šumadije\nNaslovna > Društvo > PRODUŽEN ROK ZA PREDAJU ZAVRŠNIH RAČUNA\n01/03/2020 01/03/2020 9164Ostavi komentar na PRODUŽEN ROK ZA PREDAJU ZAVRŠNIH RAČUNA\nVažan problem smo, takođe, identifikovali odavno i Računovodstvena komora Srbije je dostavila inicijativu koja u tački 11) sadrži zahtev da se problemi otklone koji traju godinama zbog neprimerenog pravilnika koji je usvojilo 2008.g. Ministarstvo za trgovinu i telekomunikacije, kojim se daje mogućnost Sertifikacionim telima u Srbiji, da koriste različite parametre za klijentske softvere, kod kreiranja i izdavanja elektronskih sertifikata, navela je mr Snežana Mitrović u svom dopisu.\nOdgovor APR Računovodstvenoj komori Srbije\nAgencija za privredne registre je svesna problema koje su korisnici imali u korišćenju posebnog informacionog sistema za sastavljanje i dostavljanje finansijskih izveštaja.\nZbog toga su bili organizovani dežurni timovi u IT sektoru APR-a, Registru finansijskih izveštaja i Servis desku, koji su pratili rad sistema, otklanjali privremene smetnje i omogućavali nastavak rada. Objavili smo tehnička i korisnička uputstva na internet stranici, u kojima je, korak po korak, opisan postupak sastavljanja i dostavljanja finansijskih izveštaja, a odgovarali smo i na mejlove i pružali tehničku podršku korisnicima.\nPrethodnih vikenda su bila organizovana dežurstva, koja će biti organizovana i tokom ovog vikenda, kao i posle radnog vremena Agencije, sve dok se ne završi ovaj ciklus dostavljanja izveštaja.\nNajveći problemi su nastajali u određenom periodu dana (od 13 do 17.30), kada je broj pristupa prelazio određeni nivo. Međutim, ni značajno povećanje kapaciteta infrastrukture u APR-u nije rešilo sve probleme, jer su se pojavili i problemi u pristupnim linkovima pojedinih telko operatera, zbog kojih je korisnicima bio onemogućen pristup sajtu, a postojale su i poteškoće u podešavanju računara i brauzera, kao i softvera pojedinih sertifikacionih tela, koje ni APR-ova NEX-u aplikacija nije uspela da prevaziđe, što je otežavalo elektronsko potpisivanje dokumenata. Zbog toga što je sistem u pojedinim periodima dana bio preopterećen, što je otežavalo pristup i rad u njemu, svi obveznici koji do 2. marta, u ponoć, započnu postupke sastavljanja izveštaja za statističke potrebe (samostalno ili zajedno sa redovnim godišnjim finansijskim izveštajem), odnosno izjava o neaktivnosti, moći će da potpišu i dostave izveštaje i izjave u narednih nekoliko radnih dana posle isteka roka, odnosno posle 2. marta.\nKorisnici, koji imaju problem sa elektronskim potpisivanjem, trebalo bi da instaliraju novu verziju NexU aplikacije, što će olakšati potpisivanje dokumenata u sistemu.\nIpak, i pored svih poteškoća, uz ogroman trud obveznika i naše maksimalno angažovanje, primljeno je 188.000 izveštaja, a samo u toku ove nedelje, od ponedeljka do danas, primljeno je 94.644 izveštaja, što govori u prilog činjenici da je sistem radio, uz sve probleme i poteškoće, kojih smo svesni i koje smo ovde pobrojali i koje smo, s velikim naporima, uspevali da prebrodimo.\nAgencija za privredne registre će za iduću godinu morati da sprovede značajne korekcije sistema, kako bi implementirala novine iz zakona o računovodstvu, pa će uzeti u obzir sve probleme s kojima ste se, kao naši korisnici, sada suočavali, tako da ćemo pokušati da unapredimo sistem i olakšamo vaš rad.\nTagovi: Računovodstvena komora Snežana Mitrović završni račun


ПочетнаNovoĐukanović: Izbori krajem avgusta ili početkom septembra\nby - Admin2 on - јун 16, 2020\nFoto: Ivana Božović\nPODGORICA - Razmišljanje svih učesnika sastanka je da parlamentarni izbori u Crnoj Gori budu održani krajem avgusta ili početkom septembra - kazao je danas predsjednik Crne Gore, Milo Đukanović, nakon završenih konsultacija sa predstavnicima parlamentarnih partija o datumu izbora. Na konsultacije nije došao niko iz opozicije.\nĐukanović je kazao da će u daljoj komunikaciji sa državnim organima odrediti datum izbora.\n"Razmišljanje o datumu ograničeno je traženjem termina kojj će biti zaštićen od nepredviđenih rizika", dodao je Đukanović.\nKada je riječ o lokalnim izborima, rekao je da mu smjernice koje je dobio na konsultacijama sugerišu da budu parlamentarni i lokalni izbori istog dana.\n"Imamo uslove da u jednom danu organizujemo sve izbore", rekao je Đukanović.\nGovoreći o nedolasku opozicije na konsultacije, predsjednik je rekao da ga to ne iznenađuje.\n"Malo je iznenađujuće ignorisanje ne samo crnogorskih nacionalnih interesa nego i demokratskih standarda. Riječ je o namjeri opozicije da, izbjegavanjem komunikacije sa vlašću, blagovreno krene u formiranje alibija za očekivani izborni ishod", rekao je Đukanović.\nKomentarišući navode opozicije da nema uslova za izbore, Đukanović je rekao da dio političke scene nije do sada priznao rezultate bilo kojih izbora osim onih na kojima je pobijedio.\n"Riječ je da opozicija ovakvim odnosom prema vladajućoj koaliciji i institucijama, pokušava da blagovremeno pripremi alibi za poraz na izborima", kazao je Đukanović, dodajući da opozicija pribavlja alibi kroz iskonstrisanu tvrdnju da nema izbornih uslova.


Nove mere Štaba za vanredne situacije opštine Čoka · Max Info\nNove mere Štaba za vanredne situacije opštine Čoka\nObjavio Manda Vuković | 17.09.2020.\nČlanovi Štaba za vanredne situacije opštine Čoka doneli su na današnjoj 28. sednici zaključke koji se odnose na mere za sprečavanje širenja pandemije virusa korona (COVID-19) i svi su, očekivano, u skladu sa uredbama Vlade republike Srbije i republičkog Kriznog štaba.\nSednicom je predsedavala predsednica opštine Čoka Stana Đember koja je potom za Naxi Max radio potvrdila da je na teritoriji čokanske opštine trenutno, na sreću, nema zaraženih.\n– S obzirom na situaciju od pre dva meseca, kada smo imali petoro inficiranih, mislim da je važno da održimo ovu tendenciju, a to je moguće jedino pridržavanjem preventivnih mera. Osnovni zaključak sa današnje sednice se odnosi na (ne)okupljanja građana na otvorenom i u zatvorenom prostoru, kao i primarno nošenje maski; iz toga slede i svi ostali propisi sa kojima su naši građani, na neki način, već upoznati – izjavila je Stana Đember.\nIstovremeno, lokalna samouprava i Štab za vanredne situacije su doneli meru da sva kulturna i ostala dešavanja, koja se finansiraju iz opštinskog budžeta, budu zabranjena do daljnjeg.\n– Ukoliko se finansiraju iz drugih izvora mogu, uz poštovanje svih mera koje smo doneli, da budu održane takve manifestacije, ali se u svakom trenutku mora imati u vidu činjenica – kako je to ukazao i dr Milan Tanović, koji vodi Kovid ambulantu u Čoki – da se situacija uvek može pogoršati. Bitno je, s tim u vezi, održati svest i punu odgovornost koju naši građani imaju od početka pandemije, od marta – naglasila je Stana Đember.\nOna je potvrdila da je u tom kontekstu, kao predsednica, obavestila nadležne u svim sportskim društvima, ustanovama kulture i civilnim organizacijama, koja su dobila izvesna sredstva na konkursima raspisanim na nivou opštine Čoka u ovoj godini za održavanje raznih manifestacija – a u međuvremenu su bili su sprečeni da ih zbog epidemiološke situacije održe – da imaju mogućnost da opštinskom veću podnesu molbu za promenu namene tih srestava.


Poseta je imala za cilj razmenu iskustava i znanja u vezi sa fenomenom nestale dece i mehanizmima za njihovo pronalaženje i pružanje potrebne pomoći organizovana je 9-11. decembra 2014. godine. Posetu Francuskoj organizovala je i finansijski podržala Francuska ambasada u Beogradu. Kroz realizaciju ove aktivnosti stručnjaci iz Uprave za kriminalističku policiju i ASTRE dobili su priliku da razmene iskustva i uče od kolega iz Francuske, i to od zaposlenih u Ministarstvu pravde i Ministarstvu unutrašnjih poslova, Nacionalnom institute za žrtve i medijaciju i Francuskom centru za zaštitu dece (Centre Français de Protection de l’Enfance – Enfants Disparus) koji, kao i ASTRA rukovodi jedinstvenim Evropskim brojem za nestalu decu 116 000.\nOd18. do 22. aprila 2012. godine ASTRAje organizovalastudijsku posetu Varšavi. Cilj odlaska u Poljsku bilo je jačanje partnerstva i razmena iskustva sa predstavnicima različitih poljskih društvenih sektora, čiji je rad relevantan za prevenciju i suzbijanje trgovine ljudima u cilju radne eksploatacije. Ujedno, poseta je pružila mogućnost jačanja međusektorske saradnje na nacionalnom nivou, pošto su srpsku delegaciju činile predstavnice ASTRE, predstavnica Kancelarije nacionalnog koordinatora za borbu protiv trgovine ljudima, predstavnik granskog sindikata građevine i advokat angažovan kao zastupnik žrtava radne eksploatacije kao oblika trgovine ljudima. Organizacije i institucije koje je srpska delegacija posetila u toku studijske posete su NVO Stowarzyszenie Interwenciji Prawnej koja pruža pravnu pomoć žtvama, ODIHR Warsaw – Kancelarija demokratskih institucija i ljudskih prava, Jedinica za borbu protiv trgovine ljudima u okviru poljskog Ministrarsva unutrašnjih poslova, sindikat Solidarnosc i NVO La Strada Poland.\nU martu 2011. godine članice ASTRE su organizovale jednu četvorodnevnu sesiju strateškog planiranja za naredni trogodišnji period (2011-2013). Uz pomoć spoljnog konsultanta, članice ASTRE su radile na reviziji postojećeg stanja programskog i organizacionog razvoja, razvijale strateški i finansijski plan za sledeće tri godine i razrađivale programske ciljeve i rezultate, sve to na osnovu ostvarenih i neostvarenih strateških ciljeva iz prethodnog strateškog plana. Kao i u prethodnom periodu, strateški i programski plan koji je u ovom procesu dobijen je inkorporiran u matricu projektnog predloga, na osnovu čega će ASTRA sprovoditi svoje aktivnosti u narednim mesecima.\nTRENING O PREVENCIJI SUICIDA PUTEM SOS TELEFONA\nASTRA SOS konsultantikinje su inicirale trening o prevenciji suicida putem SOS telefona, koji je održan 12. marta 2011. godine u prostorijama ASTRE. Predavačice na ovoj jednodnevnoj radionici su bile koordinatorka i saradnice telefonkog savetovališta za prevenciju suicida. Učesnice su imale priliku da saznaju nešto više o tome šta je kriza, koji su faktori rizika, kako se procenjuje rizik, koji su mitovi o samoubistvu, kao i da na studijama slučaja provežbaju veštine i principe postupanja sa klijentom u riziku od suicida.\nRAD SA DECOM KOJA SU PREŽIVELA SEKSUALNO NASILJE\nTokom januara 2011. godine ASTRA je održala dva specijalizovana treninga na temu rada sa decom koja su preživela seksualno nasilje za svoje SOS konsutantkinje, kao i za odabrane spoljne saradnice, u saradnji sa ekspertima iz Britanskog udruženja za usvajanje i hraniteljstvo (BAAF).\nPrvi trening je održan u Beogradu, od 11 – 14. januara pod nazivom “Pružanje pomoći traumatizovanoj deci – žrtvama trgovine ljudima”. Neki od ciljeva ovog treninga bili su razumevanje pravnog konteksta i oblika trgovine decom u Velikoj Britaniji, a učesnice na treningu su takođe stekle uvid u teorijsko znanje o osnovama vezivanja i o uticaju traume i gubitka na decu žrtve trgovine ljudima. Treneri su za cilj imali da omoguće učesnicama da analiziraju potrebe traumatizovane dece žrtava trgovine ljudima, da istraže načine pružanja pomoći pri oporavku od traume i poboljšanju rezilijentnosti kod traumatizovane dece, kao i da razmotre kako da na najbolji način stvore okruženje za oporavak. Osim toga, učesnice su se upoznale sa spektrom alata i tehnika za komunikaciju sa decom žrtvama trgovine ljudima.\nTokom drugog treninga, od 25 – 28. januara, koji je nosio naziv “Rad sa seksualno zlostavljanom decom”, učesnicama je omogućeno da razumeju uticaj koji seksualno zlostavljanje ima na decu, kako se dete bori sa stresom, koji su koraci pri oporavku i sl. Učesnice su takođe stekle znanje o karakteristikama uspešnog zaštitnika i principima rada sa zlostavljanom decom.\nPored članica ASTRINOG SOS tima, na treninzima su učestvovale i predstavnice NVO Ključ, Atine, Centra za integraciju mladih, Incest Trauma Centra, kao i predstavnica Centar za porodični smeštaj dece i omladine.\nOva dva treninga su realizovana u okviru projekta “STOP trgovini dece”, koji je realizovan kao deo programa “Jačanje dijaloga između organizacija civilnog društva Srbije i EU” uz podršku Delegacije EU u Srbiji.\nASTRA je u martu i julu 2010. godine za svoje zaposlene organizovala trening iz oblasti javnog zagovaranja, koji su održale stručnjakinje za tu oblast iz organizacije La Strada International. Teme treninga odnosile su se na analizu i primenu dostupnih metoda iz oblasti javnog zagovaranja u cilju unapređenja prava žrtava kroz aktivno i blagovremeno ažuriranje postojećih i usvajanje novih instrumenata i mera za efikasniju borbu protiv trgovine ljudima. Trening je organizovan uz podršku holandskog Ministarstva spoljnih poslova (MATRA program) kao deo stručnog usavršavanja ASTRINIH zaposlenih u cilju unapređenja kontinuiranih napora i kvaliteta aktivnosti za poboljšanje položaja žrtava trgovine ljudima kroz pristup baziran na ljudskim pravima, kao i za poboljšanje funkcionisanja i efikasnosti Nacionalnog mehanizma za upućivanje.\nČlanice/ovi ASTRE su pohađali četvorodnevni seminar strateškog planiranja koji je održan od 26. do 29. marta 2008. godine. Uz pomoć stručnog konsultanta, kroz diskusiju, razmenu ideja i vizija i timski rad, postavljeni su strateški pravci razvoja organizacije u naredne tri godine.\nTRENING ORGANIZACIONE KULTURE\nČlanovi/ce ASTRE su 4, 5. i 6. februara 2008. godine prisusvovale treningu koji je imao za cilj analiziranje organizacione kulture i mapiranje akcija koje bi dovele do promena, a radi podsticanja i jačanja participativnih procesa u grupi.\nPOLITIKA ZA ZAŠTITU DECE SAVE THE CHILDREN UK\nČlanice ASTRE su prisustvovale treningu koji je organizacija Save the Children UK organizovala za partnerske organizacije pod nazivom “Politika za zaštitu dece Save the Children UK”. Trening je održan 5. oktobra 2007. u Beogradu, a politika za zaštitu dece ove organizacije je obradjena kroz sledeće teme: razumevanje problema zlostavljanja dece, dobra praksa i kontinuirana zaštita dece u oblasti prevencije, i prijavljivanje i reagovanje – šta treba učiniti ako sumnjate na zlostavljanje.\nOd 15. aprila 2007. godine započeo je ciklus predavanja na temu feminizma koji je pokrenut na inicijativu ASTRE i realizuje se u saradnji sa Rekonstrukcija ženskim fondom iz Beograda. Uz ASTRU, ova predavanja pohadjaju i članice grupa Bibija, Labris i …iz Kruga, u čijim se prostorijama predavanja i odvijaju. Prvo predavanje je održala Svenka Savić sa Ženskih studija u Novom Sadu na temu “Jezik i terminologija – diskriminacija u jeziku”. Drugo predavanje je održala Daša Duhaček sa Ženskih studija u Beogradu na temu “Istorija feminizma”. Treće predavanje održale su Tijana Popivoda i Ivana Vučković iz Autonomnog ženskog centra na temu “Feministički pristup nasilju nad ženama”. Na četvrtom predavanju, Jelisaveta Blagojević sa Ženskih studija u Beogradu je govorila o streotipima.\nČlanica ASTRE je bila u studijskoj poseti u Dablinu koju je irska organizacija Migrant Rights Centre Ireland, uz podršku ODIHR-a, organizovala za predstavnike organizacija civilnog društva iz Azerbejdžana, Belorusije, Kazahstana, Poljske i Srbije. Ova poseta, koja je održana 23. i 24. februara 2010. godine, imala je za cilj da učesnike upozna sa radom organizacije domaćina, njihovim Drop-In centrom za migrante i sistemom upućivanja, pravnim aspektima i pravnom pomoći za ilegalne migrante i žrtve trgovine ljudima u cilju radne eksploatacije, terenskim radom i radom u zajednici.\nStudijske posete „Borba protiv diskriminacije: zakonodavstvo i dobre prakse“, Brisel, 14-17. april 2009. i „Ljudska prava i osnovne slobode“, Brisel i Strazbur, 4 – 8. maj 2009. Cilj ovih studijskih poseta, koje su realizovane u okviru People to People programa, je bio pre svega da se učesnici upoznaju sa radom institucija Evropske unije.\nČlanice ASTRE su od 9. do 13. decembra 2008. godine bile u studijskoj poseti Italiji, radi uspostavljanja novih i osnaživanja postojećih kanala komunikacije sa srodnim organizacijama u Rimu, a koji mogu biti značajni u pružanju pomoći žrtvama trgovine ljudima. Ova poseta, realizovana zahvaljujući podršci ODIHR-a, je veoma važna, s obzirom na to da podaci iz ASTRINE baze podataka pokazuju da je Italija najčešća zemlja destinacije za žrtve trgovine ljudima poreklom iz Srbije, kao i za strane državljanke kojima je Srbija bila zemlja tranzita, a posebno imajući u vidu svedočenja devojaka koje su se vratile iz Italije o velikom broj državljanki Srbije koje se i dalje nalaze u rukama trgovaca i na ulicama gradova Italije. Tom prilikom su organizovane posete organizacijama Differenza Donna, Casa Dei Diritti Sociali i Save The Children Italy, a članice ASTRE su se sastale i sa konzulom Republike Srbije u Rimu i sa zamenicom šefa imigracionog sektora MUP-a Italije.\nU okviru saradnje sa CARE International NWB, od 23. do 27. maja 2007. organizovana je studijska poseta u Sloveniju za predstavnike NVO ASTRA, ATC i RIC-Kragujevac iz Srbije, kao i za predstavnike nevladinog sektora i institucija iz Crne Gore: Crnogorskog ženskog Lobija iz Podgorice, NVO Stela sa Cetinja, SOS telefon za žene i decu žrtve nasilja iz Nikšića, Kancelarije nacionalnog koordinatora za borbu protiv trgovine ljudima, Ministarstva pravde i policije. Učesnici su posetili Ministarstvo unutrašnjih poslova Slovenije, gde su se sastali sa Nacionalnim koordinatorom, predstavnikom policije i tužilaštva koji su članovi Nacionalnog tima Slovenije za borbu protiv trgovine ljudima. Pored toga, svoj rad su predstavile i organizacije koje su angažovane u direktnom radu sa žrtvama trgovine ljudima: Caritas Slovenia i Društvo Ključ. Jedna od tema tokom posete je bila zastupljenost ove teme u medijima, kao i angažovanost nevladinog sektora na polju borbe protiv trgovine ljudima.\nOd 15. do 17. marta 2007. godine, u organizaciji Save the Children UK, predstavnice ASTRE su posetile “Animus Association – La Strada Bulgaria” u Sofiji. Cilj posete je bila razmena iskustva u radu na SOS telefonu i pružanju pomoći žrtvama trgovine ljudima. Poseban akcenat je stavljen na prezentovanje dosadašnjih aktivnosti i metoda rada sa decom u oblasti prevencije, kao i u radu sa maloletnim žrtvama nasilja/trgovine ljudima tokom perioda oporavka.\nOd 22. do 24. februara 2007. godine, uz podršku CARE InternationalNWB, na Paliću je za članice ASTRE održan trening “Upravljanje stresom”. Cilj je bio predstaviti biologiju, fiziologiju i psihologiju stresa i način na koji se razjašnjava i ukazuje na subjektivnost stresnog iskustva.\nOd 13. do 15. jula 2006. godine, uz podršku organizacije Save the Children, za članice ASTRE organizovan je trening na temu zlostavljanja dece. Trening su vodile dve članice organizacije “Hrabri telefon” iz Zagreba koja se bavi problemom nasilja nad decom, a koje rade i na Poliklinici za zaštitu djece grada Zagreba.\nINSTRUKTAŽA ZA RAD NA ASTRA SOS TELEFONU\nASTRA redovno organizuje treninge za nove članove i članice SOS tima.\nPoslednji ovakav trening odražan je u aprilu 2010. godine. Tokom uvodnog dela, učesnici/e su imale priliku da više saznaju o istoriji ženskog pokreta; ulozi i značaju feminizma u savremenom društvu; položaju i pravima manjina; pojmu nasilja, vrstama nasilja i krugu nasilja; seksualnom nasilju – uznemiravanju, ucenjivanju, silovanju, incestu; jeziku kao sredstvu diskriminacije; uticaju NVO i institucija na položaj i zaštitu žena; i ženskim pravima i rodnoj ravnopravnosti. Centralna tema treninga bio je problem trgovine ljudima – njegov pojam i oblici, zakonska regulativa koja se primenjuje na ovaj oblik kriminala, faze trgovine ljudima, uslovi u kojima žrtve žive, posledice sa kojima se susreću i pomoć koja im je neophodna. Jedna od tema je bila i o situaciji u Srbiji, postojećem mehanizmu za upućivanje, kao i prava deteta i trgovina decom u kontekstu kršenja prava deteta. Posebna pažnja posvećena je principima rada na SOS telefonu, aktivnom slušanju, specifičnostima rada na SOS telefonu za žrtve trgovine ljudima, identifikaciji žrtava putem telefona, kao i vrstama pomoći i procedurama koje se primenjuju na ASTRA SOS telefonu, a predstavljeni su i ostali programi koje naša organizacija realizuje. Nakon treninga, odabrane učesnice su provele četiri meseca na praksi u ASTRI, a najbolje su se pridružile ASTRA SOS timu.\nPrethodno, treninzi su održani u Beogradu tokom februara i marta 2008. godine i od 7. do 10. jula 2005. godine. Tokom instruktaže, polaznici su dobili najrelevantnije informacije o trgovini ljudima, radu i aktivnostima ASTRE, a bili su u prilici i da saznaju više o radu sa žrtvama nasilja, kao i o aktivnostima profesionalaca koji su aktivni u suzbijanju trgovine ljudima. Posle završetka instruktaže, sedmoro polaznika priključilo se našoj organizaciji.\nPrva instruktaža za nove volonterke ASTRA SOS telefona održana je od 13. do 16. maja 2004. godine. Usled reorganizacije ASTRE, i nakon strateškog planiranja koje smo izvršile uz pomoć organizacije ABA CEELI, shvatile smo da je neophodno reorganizovati i SOS telefon. Ovaj trening su pohadjale pažljivo odabrane kandidatkinje koje su izrazile želju da rade na SOS telefonu. Nakon završetka instruktaže, izabrale smo pet najsenzibilisanijih polaznica da se uključe u naš rad kao nove volonterke na SOS telefonu.


SzS prepoznaju i na istoku i na zapadu kao alternativu vlasti | Српски покрет Двери\nIzveštaj Evropske komisije i stanje demokratije u Srbiji bile su teme razgovora predstavnika opozicije sa Metjuom Palmerom, zamenikom pomoćnika državnog sekretara SAD.\nInače Savez za Srbiju i svi ostali potpisnici Sporazuma sa narodom vode intenzivne diplomatske aktivnosti i razgovore sa predstavnicima međunarodnih faktora, tako da konačno možemo da kažemo da sve ono što smo mi godinama pričali da je problem stanja demokratije u Srbiji definitivno je i potvrđeno, kao i stav da ovde nešto definitivno mora da se menja – rekao je za Danas Boško Obradović, lider Dveri.\nKomentarišući kritike provladinih medija da je američki čovek i američki plaćenik, on navodi da je to krajnja licemernost. „Kada se Aleksandar Vučić i predstavnici vlasti viđaju sa predstavnicima međunarodnih faktora onda je to u funkciji države, demokratije, pozitivnih stvari, a kada se sutradan predstavnici opozicije vide sa istim tim ličnostima onda je to u funkciji rušenja države.\nPostavljam pitanje da li je Metju Palmer rušio ovu državu kada je razgovarao sa Vučićem, ili samo kada je razgovarao sa opozicijom. Ta vrsta licemerja ne može više da prođe i u tom smislu ova vlast ne može da pobegne od odgovornosti da je praktično upropastila demokratiju u Srbiji i to sada vide svi međunarodni faktori i vlast. U ovom času ne može da se izbegne odgovornost za unižavanje demokratskog sistema u Srbiji“, objašnjava Obradović.\nNa pitanje da li je stekao utisak da Palmer dobro poznaje politička kretanja u Srbiji, lider Dveri kaže da sve ozbiljne svetske diplomate ozbiljno poznaju situaciju u Srbiji. Napominje da su predstavnici SzS do sada razgovarali sa predstavnicima međunarodnih faktora i zapada i istoka upoznajući sagovornike da politika ovde u Srbiji ne može da bude tema dok zemlja ne izađe iz ovog stanja i ne vrati se u normalne demokratske tokove, nakon slobodnih izbora.\nUpitan da li se to menja odnos zapadnih zemalja prema njemu i Dverima, s obzirom da je, čini se, prvi put pozvan na razgovor u američku ambasadu, sagovornik Danasa odgovara da je u poslednjih godinu dana u više navrata bio deo zvaničnih delegacija koje su razgovarale i sa predstavnicima i istoka i zapada. Dodaje da je zanimljivo što je njegov susret sa Palmerom izazvao tako žestoku reakciju u provladinim medijima.\n„Ne sećam se da su ti tabloidi na isti način izvestili javnost o mojoj poseti ruskoj ambasadi. Tada nisam dobio naslovne strane i nisam optužen da šurujem sa Rusima i izdajem državu. To licemerstvo vlasti govori da se nastavlja obračun sa političkim protivnicima i šta god da uradimo biće u medijima predstavljeno kao napad na državu. Mi ne napadamo državu Srbiju, mi kritikujemo aktuelnu vlast i konačno bi trebalo da se prestane sa poistovećivanjem države i vlasti koja je trenutno tu“, ističe Obradović.\nNa pitanje da li zapad počinje da menja odnos i prema predsedniku Srbije i aktuelnoj vlasti, lider Dveri kaže da međunarodni faktori i na istoku i zapadu tek upoznaju Savez za Srbiju kao najveću opozicionu grupaciju i počinju da prepoznaju kao alternativu ovoj vlasti. „To je veliki diplomatski i politički dobitak. Ne postoji više samo Vučić, već sada postoji protest, ujedinjena opozicija , sporazum sa narodom i SzS kao relevantan sagovornik. I to menja stvari. Bez protesta , bez bojkota narodne skupštine , ne bi bilo ovakvog izveštaja Evropske komisije. Sve je to izuzetno promenilo domaću i međunarodnu javnost“, smatra Obradović.\nTraže se garancije\nNa konstataciju da pojedine javne ličnosti zagovaraju prekid protesta lider Dveri odgovara da će protesti i bojkot parlamenta biti nastavljeni sve dok se ne dobiju jasne garancije da će rad Skupštine Srbije biti normalizovan, da će mediji biti slobodni, a uslovi za izbore fer. Prema njegovim rečima, dok ne stignu garancije, sve će ostati kako je sada.\nJoš nema dijaloga\nSatisfakcija je stigla u izveštajima Evropske komisije i Fridom hausa, kojima je potvrđeno sve na šta je opozicija ukazivala o stanju demokratije u Srbiji, navodi Boško Obradović i dodaje da još nema nikakvog dijaloga između vlasti i opozicije, a množe se razbijene glave. „Za šest meseci imamo deset razbijenih glava. Ovo ne treba da se sve završi sa razbijenim glavama i na ulici, što će se nesumnjivo dogoditi ukoliko se nešto ne promeni. Ukoliko izbori ne budu regularni, na taj dan imaćemo 200 000 ljudi ispred Doma narodne skupštine koji ne priznaju takve neregularne izbore i onda ćemo ući u nešto što ovom narodu i državu nije potrebno. Uvek je bolji dijalog vlasti i opozicije i normalni izbori“, zaključuje naš sagovornik.\nTagged Boško ObradovićDanasIzjave


Katalonija proglasila nezavisnost; Senat Španije aktivirao član 155. Ustava i odobrio vanredne mere - Jutarnji GLASnik\nSkupština Katalonije je većinom glasova usvojila deklaraciju o nezavisnosti i proglasila otcepljenje od Španije. Za nezavisnost je glasalo 70 od 135 poslanika, 10 je bilo protiv, a dva listića bila su prazna.\nU petak se regionalni parlament u Barseloni sastao se da bi odlučio da li će proglasiti nezavisnost od Španije.\nZa deklaraciju je glasalo 70 poslanika, deset je bilo protiv, a dvoje uzdržanih.\nPrema izveštajima medija, španski premijer Marijano Rahoj izjavio je tokom svog govora u Senatu da su akcije izvršnih vlasti i parlamenta Katalonije „ismevanje demokratije“.\nRanije danas, španski premijer objasnio je zašto je opravdano pozivanje Vlade na Član 155 Ustava da bi se eliminisala trenutna nominalna mogućnost Katalonije za samoupravom i uvedla direktna kontrola iz Madrida. Prema njegovim rečima, ovaj član nije usmeren protiv Katalonije, već protiv zloupotreba njenih vlasti\nHiljade ljudi okupljene ispred katalonskog parlamenta pozdravile su odluku o proglašenju nezavisnosti tog španskog regiona. Okupljeni su na velikim ekranima pratili glasanje i prebrojavanje glasova, preneo je Asošijetid pres.\nSenat (Gornji dom Parlamenta) Španije odobrio je mere koje je predložila vlada za regulisanje katalonske krize. Tokom glasanja u parlamentu stav Madrida podržala je apsolutna većina senatora.\nU pitanju je primena Člana 155 Ustava, koji se nikada ranije nije primenio. On omogućava da ograniči samouprava Katalonije.\nNjima bi španska vlada trebalo da preuzme upravljanje nad katalonskom policijom, finansijama, javnim medijima i telekomunikacijama na šest meseci, do održavanja prevremenih izbora. To uključuje uklanjanje aktuelne katalonske vlade.\nZa Evropsku uniju se ništa ne menja, Španija ostaje jedini sagovornik Brisela. Nadam se da će španska vlada ostati privržena argumentima i da neće primenjivati silu, rekao je predsednik Evropske komisije Donald Tusk.\nGlavna secesionistička grupa u Kataloniji, Katalonska narodna skupština (ANC) pozvala je državne službenike da ne poštuju naloge Vlade Španije nakon što je Madrid uveo direktnu upravu u regionu. ANC je pozvao službenike Katalonije da odgovore „mirnim otporom“\nSavet grada Đirona, koji ulazi u sastav autonomne zajednice Katalonije, uklonio je sa zgrade zastavu Španije nakon glasanja katalonskog parlamenta za rezoluciju o nezavisnosti, javio je list „Kaso Ajslado“.\nGeneralno tužilaštvo Španije predaće tužbu protiv vlasti Katalonije, prenosi agencija „Evropa Pres“.\nAgencija navodi da će „špansko državno tužilaštvo u ponedeljak podneti tužbu protiv članova parlamenta i vlade Katalonije, koji se optužuju za nemire u vezi sa odlukom da se proglasi nezavisnost Katalonije“.\nAleksej Puškov: Katalonija čeka da Madrid učini prvi korak ka pravom sukobu\n„Strategija katalonskih pristalica nezavisnosti i jeste u tome da Madrid bude prvi koji će pokrenuti represivne mere. I ako Madrid to učini, onda će situacija iz trenutnog nestabilnog statusa kvo preći u drugu fazu. Ona bi mogla da pređe u fazu otpora Katalonaca“, naglasio je Puškov u emisiji televizije „Rusija 24“.\nStejt department: „Katalonija je neotuđivi deo Španije i SAD podržava mere španske vlade“\nStejt department, reagujući na proglašenje nezavisnosti Katalonije, smatra da je ona integralni deo Španije. „Katalonija je neotuđivi deo Španije i SAD podržava mere španske vlade propisane Ustavom kako bi Španija ostala snažna i ujedinjena“, rekla je u saopštenju portparolka Stejt departmenta Heder Nauert, prenosi Rojters.\nKatalonski vođa Karles Pućdemon pozvao je Katalonce da ostanu smireni uoči očekivanih mera španskih centralnih vlasti posle proglašenja nezavisnosti te španske oblasti u regionalnom parlamentu.\nPućdemon je rekao da je Parlament danas ispunio davno željeni korak za koji se borilo i koji je kulminirao mandatom dobijenim na referendumu o nezavisnosti 1. oktobra, koji je, medjutim, centralna vlast Španije zabranila. Okupljeni su otpevali katalonsku himnu „Els Segadors“, i uzvikivali „Sloboda!“.\nKomentarišući događaje u Kataloniji, profesor Vladimir Hejfec sa Fakulteta za međunarodne odnose na Sanktpeterburškom državnom univerzitetu rekao je „današnja odluka katalonskog parlamenta je bila sasvim očekivana.“\n„Mislim da su u ovoj situaciji obe strane — i Barselona i Madrid — napravile velike greške, ali veću odgovornost ipak snosi Madrid, jer on ima veća ovlašćenja i mogućnosti, pa bi mogao da zaustavi glasanje u Katalonskom parlamentu. Da je Madrid obećao Barseloni da neće primeniti Član 155 o direktnoj upravi uz uslov da Katalonija pristane na vanredne izbore, sada bismo videli sasvim drugačiji scenario, jer je Katalonija bila spremna da raspiše ove izbore.“\nOrganizacija Žene u crnom izrazila je ispred Ambasade Španije stav o krizi u toj zemlji.\nAktivisti i aktivistkinje su polučasovnim performansom ispred zgrade Ambasade Španije u Beogradu podržali mirovni i nenasilni pokret u Kataloniji i protestovali zbog eskalacije sukoba. Žene u crnom se protive članu 155 Ustava Španije i traže rešenje situacije u Kataloniji pre svega dijalogom\nDŽulijan Asanž predviđa da će se Katalonci „boriti kao Gandi“ za nezavisnost\nOsnivač „Vikiliksa“ oglasio se na Tviteru odmah nakon što je Katalonija proglasila nezavisnost, obraćajući se svojim pratiocima na katalonskom jeziku.\nUstavni sud Španije započeo proceduru protiv Deklaracije o nezavisnosti u Kataloniji. Ustavni sud Španije dao je katalonskim vlastima tri dana da zaustave jednostrano proglašenje nezavisnosti regiona, piše list „Pais“.\nNaoružani pripadnici španske policije primećeni su ispred zgrade Palate pravde u Barseloni.\nUjedinjeno Kraljevstvo „ne priznaje i neće priznati“ proglašenje nezavisnosti Katalonije od Španije.\n„Jednostrano proglašenje nezavisnosti Katalonije olakšava apsolutizam Rahoja i uništava težnju za dijalogom i održivim rešenjem“, napisao je Dimitrios Papadimulis na svom Tviter nalogu.\n„Ono što je danas odobrio parlament Katalonije protivno je zakonu i predstavlja krivično delo“, izjavio je Rahoj nakon sastanka Senata koji je odobrio primenu Člana 155 Ustava. „Nismo spremni za to da postoje ljudi koji žele da likvidiraju naš ustav. Država će reagovati“, dodao je premijer uveravajući Katalonce da će „sve biti u redu, umereno i efikasno“.\nNiko u EU neće priznati nezavisnost Katalonije, saopštio je predsednik Evropskog parlamenta Antonio Tajani na svom Tviter nalogu\nTagged katalonija, proglašenje nezavisnosti, ŠPANIJA


Kolumne & novosti: Goran Marković o spomeniku Stefanu Nemanji: Emire, ogradi se od katastrofe\nGoran Marković o spomeniku Stefanu Nemanji: Emire, ogradi se od katastrofe\nReditelj Goran Marković pozvao je kolegu Emira Kusturicu, člana žirija za izbor spomenika Stefanu Nemanji na Savskom trgu, da kaže šta je na tom projektu dobro, lepo i značajno ili da se od njega ogradi, ako nije glasao "za" usvojeno rešenje.\nU tekstu "Pismo srpskom prijatelju", objavljenom na sajtu Peščanika, Marković, koji Kusturicu oslovljava sa "dragi Emire", ukazuje da je prihvaćenim rešenjem "verovatno zauvek unakažen grad" u kome je rođen i u kojem živi.\n"Kada si već, s pravom velikog umetnika, preuzeo odgovornost da sudiš šta je lepo a šta nije, važno je da objasniš zašto je jedan značajni vajar, član tvog žirija, u znak protesta otišao iz vaše družine i kako je presudu o nakaznoj skalameriji koja će zauvek ružiti Beograd doneo Nikola Selaković, čija je jedina kvalifikacija to što je Vučićev rob", objašnjava Marković.\nNjemu nije jasno kako se Kusturica nije "zgrozio nad tom gomilom besmisleno izlivenog gvožđa" u visini od 23 metra i zašto i sam nije pobegao iz žirija koji će tu "hrpu neukusa dovući do bivše železničke stanice".\n"I sam znaš da je svaka diktatura sklona takvoj vrsti pritiska na malog čoveka", piše Marković, pozivajući se na stotine "primera megalomanske potrebe da se podizanjem spomenika zabeleži prisustvo diktatorskih pojava u vremenu koje neumitno briše njihovu beznačajnost".\n"Ali ovaj poslednji, na budućem Savskom trgu, ima još jednu osobinu – ta skulptura je smešna", ocenio je Marković, koji smatra da Stefan Nemanja nije zaslužio da ga Goran Vesić "izloži podsmehu i preziru".\nPrema Markovićevom stavu, Vesić je na sebe uzeo ulogu, ne samo da realizuje, nego i objasni "smisao te bezvredne gomiletine železa koja će štrčati ispred jedne vredne i stilski zanimljive građevine kakva je bivša Glavna železnička stanica Beograda, naseobine koja je posle nekoliko milenijuma postojanja počela da nestaje u poplavi kiča".\n"Emire, prijatelju, bar se ogradi od ove katastrofe. Ja sam siguran da ti se ne sviđa ono što ste izabrali ali, ako ništa drugo, bar to reci, jasno i glasno. Inače, gde će ti duša…", napisao je Marković, koji je dodao: "Nije potrebno urbanističkim promašajima, arhitektonskim neukusom i spomeničkim šundom služiti prostaka na vlasti, koji će ionako uskoro otići. Ne u istoriju, već u zaborav".


O nama - Martini Gradnja\nZa potrebe izrade betonskih elemenata Martini Gradnja raspolaže sa najsavremenijom, potpuno automatizovanom, fabrikom betona koja omogućava kontinuitet kvaliteta i postizanje visokih marki betona.\nIzrada elemenata u zatvorenoj hali sa sistemom za ubrzavanje sazrevanja betona zaparivanjem, tzv. ‘Steam Curing’, omogućava rad nezavistan od vremenskih uslova i spoljne temperature\nMartini Gradnja nudi proizvode koji su dizajnirani sa ciljem da omoguće što veći raspon između nosivih elemenata konstrukcije a da se pritom obezbedi izuzetan kvalitet elemenata. Prefabrikovana betonska konstrukcija se sastoji od elemenata koji se proizvode od vibriranog i prednapregnutog betona različitih dimenzija i profila, čime se omogućava realizacija i najzahtevnijih objekata u skladu sa kanonima arhitekture montažnih objekata. Privredno društvo Martini Gradnja čine pokriveni proizvodni pogon od preko 20,000m2 i upravna zgrada od 750m2, a celokupni kompleks se prostire na preko 23h, u industrijskoj zoni u Inđiji.\nSa prvom fazom investicije u Srbiji realizovani su sledeći godišnji kapaciteti:\n100 m3/h fabrike betona;\n180,000 m2 (površine objekta;\n95,000 m2 međuspratnih konstrukcija sistema „TT ploča“ i „Omega ploča“;\n80,000 m2 fasadnih betonskih panela.\nVisok stepen kvaliteta ugrađenih materijala, završna obrada i strogo kontrolisani parametri kvaliteta sa jedne strane, kao i strateška lokacija između Beograda i Novog Sada sa druge strane, omogućava Martini Gradnji visoku konkurentnost, brzinu transporta i montaže.


N SPORT - Kreditna prodaja\nKREDIT NA 5 RATA! Bez kamate\nN SPORT/ N FASHION VAM OMOGUĆAVA KUPOVINU NA 5 MESEČNIH RATA PUTEM ADMINISTRATIVNE ZABRANE!\nZa kupovinu preko administrativne zabrane potrebno je sledeće:\nPotpisan ugovor o poslovnoj saradnji između N Sport-a i firme/ustanove u kojoj ste zaposleni\nProcedura kupovine je krajnje jednostavna! Dovoljno je da sa potvrdom overenom od strane obračunske službe firme/ustanove u kojoj ste zaposleni dođete u bilo koji maloprodajni objekat N Sport/N Fashion-a u Vašem gradu, a mi ćemo se pobrinuti za sve ostalo. Potvrdu za kupovinu možete preuzeti na ovoj stranici.\nPored ovog načina prodaje, u mogućnosti smo da, po povoljnim cenama, opremamo Vaše sportske ekipe ili da ispratimo neke druge akcije koje orgranizujete.\nTakođe Vam nudimo da Vaša firma/ustanova od nas otkupi vaučere, po povlašćenoj ceni, koje ćete poklanjati svojim poslovnim partnerima ili zaslužnim radnicima.\nSpisak firmi i ustanova sa kojima imamo poslovnu saradnju možete pogledati ovde .\nFirme i ustanove koje su zainteresovane za potpisivanje ugovora o poslovnoj saradnji sa N Sport-om mogu da preuzmu obrazac za prijavu ovde .\nNeophodno je da doneste popunjenu, overenu i potpisanu potvrdu za kupovinu (preuzmite obrazac za Beograd ovde i za Srbiju (bez Beograda) ovde ), ukoliko koristite ovu administrativnu zabranu .\nUkoliko se odlučite za našu novu administrativnu zabranu (preuzmite obrazac ovde ), potrebno je da samo nju donesete sa već popunjenim podacima, overenu i potpisanu u 4 primerka.\nAdministrativna zabrana za Ministarstvo odbrane, kao i za Vojsku Srbije - 4 primerka (formular preuzmite ovde ).\nZA PENZIONERE PRODAJA NA 5 JEDNAKIH MESEČNIH RATA BEZ UČEŠĆA I KAMATE\nPotrebni su samo poslednji ček od penzije i lična karta.\n*Za sve dodatne informacije:\nDragan Nedimović 062 8008 138\nObaveštavamo sve beogradske penzionere da smo u saradnji sa Gradskom upravom grada Beograda ušli u sistem BEOGRADSKE SENIOR KARTICE koja svojim vlasnicima penzionerima omogućava popuste u svim našim prodavnicama u Srbiji i to 15% na artikle iz nove, tekuće kolekcije i 10% na artikle iz ranijih kolekcija koji nisu na akciji. Naravno, sve to može i na 5 rata putem administrativne zabrane preko Fonda PIO.\nUkoliko još niste nabavili svoju Beogradsku senior karticu to možete uraditi u svakoj beogradskoj opštini, u 26 klubova za najstarije sugrađane ili besplatnim pozivom kol centra 0800-110-011 i kartica će vam posle narudžbine stići na kućnu adresu.\nUskoro se ovakva kartica očekuje u Novom Sadu, Nišu... o čemu ćete biti obavešteni od strane lokalnih samouprava.


SDGs4All- Webinar "Nove tehnologije i inovacije - koliko znamo i da li neznanje izaziva strah?" - Timočki Omladinski Centar\nSDGs4All- Webinar “Nove tehnologije i inovacije – koliko znamo i da li neznanje izaziva strah?”\nTimočki Omladinski Centar TOC i Centar za visoke ekonomske studije CEVES pozivaju Vas na webinar: „Nove tehnologije i inovacije – koliko znamo i da li neznanje izaziva strah?“ koji će biti organizovan u četvrtak 26. novembra 2020. godine u 11 časova.\nZa učešće na webinaru možete se prijaviti OVDE do srede 25. novembra do 23:59h.\nProf. dr Irini Reljin – redovni professor u penziji, ETF, Univerzitet u Beogradu\ndr Milan Ranđelović – direktor Naučno tehnološkog parka Niš\nKoliko inovacije mogu da pomognu u industrijskom razvoju zemlje\nOkruženje u kom 5G može najviše da pruži i sinergija sa drugim inovativnim tehnologijama\nZašto se 5G tehnologija naziva industrijskim standardom?\nDa li znamo šta je 5G i da li i zašto nas plaši?\nKoliko su nove tehnologije neophodne za inovacije i preduzetništvo?\nKoliko su mladi spremni da inoviraju i da kroz inovacije uz pomoć novih tehnologija pokreću biznise?\nCilj webinara je da skrene pažnju na značaj novih tehnologija i inovacija i to koliko su značajne za razvoj preduzetništva, kao i da okupi značajne društvene aktere, institucije i organizacije, te mlade i zanteresovane građane i podstakne ih na dijalog o ovoj važnoj temi. Želja nam je da prvenstveno sa mladima, ali i predstavnicima institucija i organizacija razgovaramo na ovu važnu temu.\nWebinar „Nove tehnologije i inovacije – koliko znamo i da li neznanje izaziva strah?“ realizuje se u okviru projekta „Održivi razvoj za sve“ koji podržavaju vlade Švajcarske i Nemačke, a implementira Deutsche Gesellschaft für Internationale Zusammenarbeit (GIZ) GmbH. Partneri na projektu su Fondacija Ana i Vlade Divac, Centar za visoke ekonomske studije, Beogradska otvorena škola, Fondacija centar za demokratiju, Timočki omladinski centar i Beogradski fond za političku izuzetnost.\nOvaj webinar odnosi se na SDG 9 – Industrija, inovacije i infrastruktura.\nCategories: Naše aktivnosti\nTreći poziv za OCD iz Srbije za podnošenje projekata za održivost i prepoznavanje HIV servisa u Srbiji 2021\nTimočki Omladinski Centar raspisuje 3. poziv za podnošenje projekata za... Više →


Uzbudljivi eksperimenti u video avanturama na Festivalu nauke\nTanjug 10. decembra 2020. 12:35\nBEOGRAD – Uzbudljivi eksperimenti, zanimljive video avanture i niz drugih premijernih sadržaja čekaju posetioce ovogodišnjeg, virtuelnog Festivala nauke, koji će se od 17. do 20. decembra održati na platformi www.festivalnauke.rs.\nPrilagođavajući se novonastalim okolnostima, ovogodišnji Festival nauke odlučio je da kroz najrazličitije interaktivne sadržaje približi nauku posetiocima svih uzrasta, ali i da ih u potpunosti opremi za izvođenje naučnih eksperimenata kod kuće.\nNa taj način interaktivno druženje koje je prethodnih godina obeležilo festivalske dane dobiće sasvim novu dimenziju, a umesto tradicionalnih dolazaka na festival iz cele Srbije, naučna ekipa posetiće virtuelnim putem publiku širom zemlje.\nČetiri su festivalska dana, a jedna od programskih celina „Uradi sam“ predviđa niz različitih formata uz pomoć kojih će posetioci festivala moći da svoj dom pretvore u pravu naučnu laboratoriju.\nPlanirani su takođe Naučna kuhinja, video serijal Hana i mama i drugi materijali dostupni za besplatno preuzimanje sa pregršt preporuka, saveta i instrukcija kako određene eksperimente izvoditi potpuno bezbedno i u kućnim uslovima.\nSpecijalno za ovu priliku deo pomenutog sadržaja obezbedio je i Edinburški naučni festival, najveći naučni festival u Evropi!\nVideo avantura naziv je još jedne od programskih celina, koja će uz do sada popularne festivalske video serijale kao što su „Eksperimenti za čistu desetku“ ili „Superheroji nauke“ premijerno prikazati niz novih video serijala.\nU okviru ovog programa, naučni centar Fenomen povešće posetioce festivala na turu kroz Malu fabriku života, otkrivajući kako funkcionišu i zbog čega su toliko neverovatne ćelije koje čine naše organizme.\nCentar za promociju nauke upustiće se u naučno debatovanje i kroz nekoliko video epizoda predstaviti međunarodni projekat Odyšey, nesvakidašnju obrazovnu avanturu evropskih učenika i nastavnika.\nCentar za stručni i naučno-istraživački rad studenata Medicinskog fakulteta Univerziteta u Beogradu kroz serijal Prevencijom protiv kovida baviće se razbijanjem mitova koji kruže u vezi s aktuelnom pandemijom.\nNjihove kolege sa Stomatološkog fakulteta otvoriće vrata Najbezbolnijeg kutka festivala u kojem će objasniti koje sve to probleme rešava i na koje načine nam pomaže anestezija.\nFarmaceutski fakultet svoju video priču nazvao je Čarobni put jedne tablete, a u njoj će otkriti šta se sve dešava u našem orgnaizmu kada popijemo lek.\nInstitut za nacionalnu i međunarodnu bezbednost predstaviće Telefon agenta 007, otkrivajući kojim aplikacijama i softverima mora da bude opremljen telefon jednog domaćeg tajnog agenta.\n„Uhvati Drumsku strelu“ priča je koja donosi Formula Student Tim „Drumska strela“, a koja predstavlja po mnogo čemu nesvakidašnje vozilo koje su projektovali i izradili beogradski studenti.


Upozorenje za građane Srbije, u toku je prevara - TV, radio i internet Biser, Pozarevac\nUpozorenje za građane Srbije, u toku je prevara\n9. 06 2021.Vesti\nU Srbiji je trenutno aktuelna nova “fišing” kampanja, upozorava Nacionalni CERT.\nPrema upozorenju Regulatorne agencije za elektronske komunikacije i poštanske usluge – Nacionalni CERT Srbije, u našoj zemlji je trenutno aktuelna nova “fišing” kampanja, prenose Novosti.\nKorisnici dobijaju preteći mejl da su njihovi podaci iskopirani i zaključani, da je napravljen video-snimak osobe, kao i da su snimljeni njegovi kontakti na društvenim mrežama, a da bi se sve sredilo moraju da uplate 1.400 dolara, u bitkoin valuti, u narednih 50 sati.\nPoruka stiže pod naslovom “**SPAM** Ulazak u sistem je uspešno završen, svi podaci sa vašeg uređaja su kopirani. Pročitajte uputstva dalje.”\n“Preporuka Nacionalnog CERT je da se ovakva elektronska pošta odmah izbriše. Detaljna provera ovakvih poruka otežava posao napadača koji pokušavaju da iskoriste trenutak nepažnje korisnika interneta. Potrebno je da korisnici obrate dodatnu pažnju na e-poštu nepoznatog pošiljaoca, u kojoj se traži hitna reakcija i koja sadrži gramatičke greške”, objašnjavaju u Agenciji.


Vučić: Dogovoreno da stav BiH o Kosovu bude isti kao stav Beograda\nsreda, 06 decembar 2017 13:43\nPredsednik Srbije Aleksandar Vučić kaže da je sa članovima Predsedništva BiH razgovarao o auto-putu Beograd-Sarajevo, utvrđivanju granice, kao i o poštovanju teritorijalnog integriteta Srbije.\nNa sastanku dogovoreno da BiH ima isti stav o Kosmetu kao i Beograd, sve dok Srbija ne zauzme drugačiji stav o tome. Model razgraničenja načelno prihvaćen, kaže predsedavajući Predsedništva Dragan Čović i ističe da je potrebno otklanjati barijere kako bi se ekonomska saradnja unapredila.\nVučić je istakao da je BiH jedan od najznačajnijih spoljnih trgovinskih partnera Srbije i obrnuto. Naveo je da je spoljnotrgovinska razmena između dve zemlje u prvih deset meseci iznosila 1.424 milijarde evra i da ta razmena svake godine raste za 200 miliona evra.\nTakođe, olakšan je izvoz malina, voća, sokova i brašna, kao i mleka i mlečnih prozivoda u BiH, i izvoz šećera iz BiH u Srbiju.\nNaveo je da se danas razgovaralo o tri važna pitanja, a na prvom mestu o izgradnji auto-puta Beograd-Sarajevo.\nNaveo je da je Predsedništvo BiH imalo drugačiji predlog, u vidu statusa tih elektrana, ali će se o tome još razgovarati.\n"Nama je važna pruga Beograd-Bar, oko Štrpca. To bi mi uzeli i ponudili bi istu površinu u metrima kvadratnim", rekao je Vučić.\nTreće pitanje je stav Predsedništva BiH o Kosmetu, kaže Vučić i dodaje da je na tome zahvalan članovima Predsedništva, pre svega predsedavajućem Draganu Čoviću koji je pokrenuo tu temu.\nViše iz ove kategorije « U toku sastanak Aleksandra Vučića sa članovim Predsjedništva BiH Vladimir Putin odlučio: Kandiduje se za predsjednika na predstojećim izborima u Rusiji »


23-10-2018 09:26 Magazin Kultura\nPredsednik Ruske Federacije Vladimir Putin lično će odlikovati našeg glumca Miloša Bikovića ruskom državnom nagradom “Medaljom Puškina”, saopštio je ruski ambasador u Srbiji Aleksandar Čepurin.\nMiloš Biković u filmu ''Led'' (Foto: Jutjub)\n- Saopštio sam sjajnom srpskom glumcu Milošu Bikoviću da on dobija rusku državnu nagradu, “Medalju Puškina”. Planirano je da će odlikovanje dodeliti Predsednik Ruske Federacije Vladimir Putin 4. novembra u Kremlju. Radujemo se i čestitamo - objavio je Čepurin na svom Tviter profilu nakon sastanka sa Bikovićem.\nMiloš Biković nekoliko godina unazad gradi ozbiljnu karijeru u Rusiji. Sve je počelo saradanjom sa legendarnim rediteljom Nikitom Mihalkovim na filmu “Sunčanica” 2014, a nastavilo se brojnim ulogama u ruskim serijama i filmovima.\nMladi srpski glumac, koji danas živi u Rusiji, nedavno je rekao da je ruski narod sličan našem po duhu i sistemu vrednosti.\n- Nas je formirao jedan slovenski mentalitet i pravoslavni sistem vrednosti, kao i slična istorija. Uvek smo bili na istoj strani i prošli smo kroz slična iskušenja – rekao je Biković.


Tanjug 14. januara 2019. 15:05\nBEOGRAD – Vaterpolo klub Partizan, dan posle tuče na utakmici mlađih kategorija protiv Beograda, odlučio je da, najverovatnije, do kraja sezone zabrani ulazak roditelja na tribine, kao i da suspenduje trenera Sinišu Budraka.\n„Predlog Disciplinskoj komisiji biće da se roditeljima zabrani dolazak do kraja sezone, a najmanje tri do pet utakmica. Takođe, pokrenut je postupak protiv trenera Budraka, jer je svojim isključenjem i ponašanjem podigao tenziju i doprineo incidentu“, rekla je Tanjugu generalni direktor kluba Tatjana Rakas.\n„Nije inicirao incident, ali trener vodi utakmicu. Sasvim razumno je da kada se dobije opomena od sudija da se povučete i smirite, a ne da nastavi isto sve do isključenja, pa deca da ostanu bez trenera. To je prethodilo incidentu“.\n„Ukoliko Beogradski savez to ne prihvati, Partizan neće izvesti decu u bazen i samim tim biće 5:0 za Beograd. To radimo da pokažemo da je Partizan odgovoran i ozbiljan klub, ali i jer smo vaspitna ustanova decenijama unazad. Takvo ponašanje roditelja je neprihvatljivo za Partizan“.\nRakas je naglasila da je ova situacija opomena za sve i da roditelji „ne izigravaju delioce pravde, već da u miru uživaju u uspesima dece“.\n„Roditelji nisu poslali dobru poruku svojoj deci, to je negativan primer. Društvo ne treba da se kreće u takvom pravcu, a sport bi u ovome morao najviše da pomogne“, zaključio je Rakas.


Za obijesnu vožnju kazna do 1.000 KM | Banjaluka.net\nZa obijesnu vožnju kazna do 1.000 KM\nVozačima sklonim prekoračenju brzine preporučuje se da tu naviku što prije suzbiju, jer bi uskoro na snagu trebalo da stupe pravila koja predviđaju strože kazne za ovu i druge vrste prekršaja.\nSavjet ministara BiH konačno je utvrdio dugoočekivani Prijedlog zakona o izmjenama i dopunama Zakona o osnovama bezbjednosti saobraćaja i slijedi upućivanje u parlamentarnu proceduru usvajanja.\nTim dokumentom pooštrena je kaznena politika sa aspekta brzine kretanja, pa će tako kazne za prekoračenje od 20 do 30 kilometara na čas iznositi od 100 do 300 KM, dok će oni koji brzinu prekorače preko 30 km/h biti kažnjeni od 400 do čak 1.000 maraka.\nIste su novčane kazne, kako nam je potvrđeno iz Ministarstva komunikacija i transporta BiH, i za odbijanje alko-testa, te za utvrđeni stepen alkoholisanosti na primjer iznad 1,5 grama po kilogramu, za šta je predviđeno i zadržavanje do otrežnjenja.\nPooštrene su, takođe, i sankcije za korištenje mobilnog telefona tokom vožnje, te za nevezivanje sigurnosnog pojasa, a iznose od 100, pa čak i do 300 KM.\nUz mobilne telefone, propisuje se zabrana upotrebe i audio, odnosno video uređaja na način da ometaju ili odvraćaju pažnju vozača za vrijeme vožnje.\n– Propisuje se da će licu koje je u periodu od dvije godine od dana sticanja prava upravljanja motornim vozilom sakupilo četiri kaznena boda nadležni organ za izdavanje vozačke dozvolu oduzeti i poništiti- pojašnjeno nam je iz Ministarstvu komunikacija i transporta BiH.\nU praksi to znači da će vozač kojem je dozvola oduzeta i poništena morati ponovo proći proces osposobljavanja i položiti ispit.\n– Propisuje se i zabrana vozaču koji stekne pravo upravljanja vozilom da u periodu od dvije godine od dana izdavanja dozvole vozi u periodu od ponoći do pet časova ujutru- kažu iz Ministarstva.\nOsim toga, uvodi se i obaveza zdravstvenoj ustanovi da u slučajevima kada nekoga otpušta na kućno liječenje, a nije sposoban za samostalnu vožnju, o tome obavijesti policiju radi provjere važenja vozačke dozvole.\n– U slučaju da se provjerom utvrdi da lice posjeduje važeću vozačku dozvolu, nadležni organ za unutrašnje poslove će je privremeno oduzeti, dok zdravstvena ustanova ne utvrdi da je lice sposobno za samostalno upravljanje vozilom- precizirano je ovim zakonskim rješenjem.\nIzmjene se tiču i pješaka, kojima će biti zabranjeno da za vrijeme kretanja kolovozom koriste mobilni telefon, kao i da imaju slušalice u ušima.\n– Smatramo da će predložene izmjene, po usvajanju, doprinijeti daljem unapređenju sistema bezbjednosti saobraćaja na putevima u BiH- kazao je Zoran Andrić, pomoćnik ministra komunikacija i transporta BiH.\nMilija Radović, direktor Agencije za bezbjednost saobraćaja RS, kaže da je riječ o pozitivnom pomaku jer su kazne povećane, a bile su simbolične, te nekoliko puta manje nego u regionu.\n– Ove mjere bi trebalo da daju rezultat, koji će se ogledati u većoj bezbjednosti svih učesnika u saobraćaju- rekao je Radović.\nZa prekoračenje od 20 do 30 kilometara na čas kazna će iznositi od 100 do 300 KM.\nOni koji brzinu prekorače preko 30 km/h biće kažnjeni od 400 do čak 1.000 maraka.\nZa alkoholisanost iznad 1,5 grama po kilogramu predviđeno zadržavanje do otrežnjenja.\nPooštrene i sankcije za korištenje mobilnog telefona tokom vožnje, te za nevezivanje sigurnosnog pojasa.\nZabranjuje se neiskusnim vozačima da u periodu od dvije godine od dana izdavanja dozvole voze od ponoći do pet časova ujutru.\nPješacima će biti zabranjeno da za vrijeme kretanja kolovozom koriste mobilni telefon, kao i da imaju slušalice u ušima.


Imali su Rusi pet meč lopti u četvrtom setu ali Miljković, Kovačević i drugovi nisu ni pomišljali na predaju i poraz i preokrenuli su na 33:31 što je bio ključni trenutak meča.\nSrbija je do prvog seta u Beču došla odličnom igrom na mreži a posle tajm-auta koji su Rusi uzeli na 24:22, osvojili su samo jedan poen, jer je Nikić smečom rešio uvodni deo igre (25:23). Nažalost, u drugom setu nismo zadržali visok nivo igre i ovaj period pripao je Rusiji koja je izjednačila na 1:1.\nPoveli su protivnici Miljkovića i drugova sa 6:1 i još tada se činilo da će se teško preokrenuti rezultat. Posle drugog tehničkog tajm-auta vodili su sa 16:10, da bi potom samo uvećavali prednost za konačnih 25:17.\nU trećem setu srpski odbojkaši ponovo su zaigrali dobro kako na mreži tako i na prijemu, međutim, Rusija je ušla u opasan ritam i teško je bilo suprotstaviti joj se.\nPred kraj seta, Rusi su imali 24:20, što je smanjeno na "minus dva" ali Volkov je poentirao na kraju za 25:22.\nNa kraju su presudili ubitačni smečevi Stankovića i Miljkovića i sa 33:31 ušlo se u taj-brejk koji je Srbija daleko bolje otvorila.\nKonstatno su vodili "orlovi", imali i 10:7 a onda su Rusi odličnim servisima nekako pronašli način da se vrate u meč i smanjili su na 14:13. Usledio je napad Rusije a lopta je posle smeča otišla u aut i Srbija se plasirala u finale gde je čeka Italija.\nSa druge strane, od 15 časova za bronzu će igrati Rusija i Poljska.\nDnevna karta za polufinalne mečeve prodavala se po cenama od 40 do 130 evra, ali je ispred hale uoči početka meča ulaznica mogla da se nadje i za 20 evra.\nZa razliku od četvrtfinalne utakmice, kada su navijači Srbije omanuli sa posetom, danas ih je bilo više hiljada i konstantno su na pravi način bodrili svoje ljubimce.